Prevencija nasija - Centar E8\nPostoje brojni rizici i pretnje koji podstiču nasilno ponašanje kod mladih, a najčešće kod mladića, koji su i primarna ciljna grupa programa za prevenciju nasilja Centra E8. Postoje dominantna uverenja o tome šta znači “biti muško” koja utiču na stavove i ponašanje mnogih dečaka i muškaraca odnosno brojni pritisci na uklapanje u rodne stereotipe – npr. u restriktivne i često destruktivne norme maskuliniteta „biti čvrst, agresivan i nasilan“, spremnost na rizična ponašanja i nespremnost da ozbiljno shvate svoje zdravstvene probleme. Prema brojnim istraživanjima, mladići su češće od devojaka i počinioci i žrtve nasilja (a od strane drugih mladića) i karakterišu ih generalno veće stope nasilja i samoubistava, veće stope smrtnosti u saobraćajnim nesrećama, veće stope i veći pritisci na korišćenje alkohola i supstanci i generalno skloniji su rizičnim ponašanjima i opasnostima od situacija u kojima nanose štetu ili sebi ili drugima.\nPo početnim (“baseline”) istraživanjima Centra E8, koji prethodne edukativnom radu u srednju školama, skoro polovina mladića izjavljuje da su bili fizički nasilni u prethodna 3 meseca. Po istraživanju Unicefa iz 2014. godine, u prva tri meseca školske godine, 74% srednjoškolaca/ki doživeli su barem jedan od oblika rodno zasnovanog nasilja, dok i dečaci i devojčice smatraju da je dozvoljeno seksualno uznemiravanje devojaka, tj okrivljavanje žrtve (primer, 69% devojčica i 64% dečaka se složilo sa rečenicom „Devojka koja oblači prekratke suknje i tesne majice, sama je kriva ako je neko napadne“). Potom, treba naglasiti i to da se 2/3 svih dečaka složilo sa stavom da osoba homoseksualne orijentacije zaslužuje fizičko nasilje. Slični rezultati dobijeni su i u istraživanjima Centra E8 iz 2015. u 2 beogradske srednje škole, gde 75-85% mladića smatra da je „u redu udariti homoseksualca ako flertuje sa mnom.“. Zabrinjavajući podaci su i iz našeg “M Istraživanja”, gde je npr. 28% ispitanika izjavilo da je fizičko nasilje opravdano ako je devojka/žena prevarila svog partnera.\nIstraživanje Centra E8 “IMAGES Srbija” takođe nam je dalo važne rezultate po pitanju vršenja i trpljenja nasilja u životima mladića i muškaraca. Pitanja o raširenosti različitih oblika partnerskog nasilja pokazuju da je najčešći oblik nasilja vezan za uvrede i ponižavanja, koje je, po sopstvenom priznanju, primenjivala skoro ¹/₃ muškaraca prema svojim partnerkama. U ¼ slučajeva muškarci su namerno prestrašivali svoju partnerku. Šamaranje i bacanje predmeta na partnerku se događalo u ¹/5 slučajeva. Veoma raširen oblik nasilja je ekonomsko nasilje, i to u formi zabrane zapošljavanja. Po ovom istraživanju, u poslednjih 12 meseci svaki peti muškarac koji je vršio nasilje u partnerskom odnosu je pretio oružjem svojoj partnerki, a svaki četvrti je vređao partnerku. Oko ⁹/₁₀ muškaraca je izjavilo da nijednu devojku/ženu nije prisililo na seksualni odnos (90,5%), a svaki dvadeseti muškarac je to učinio jednom (5,4%). Svaki 50-i muškarac je u poslednjih 12 meseci učestvovao u grupnom silovanju. U celini posmatrano oko ¹/10 muškaraca iz uzorka ima iskustvo prisiljavanja na seksualni odnos, pod različitim okolnostima i različitih osoba. Svaki osmi muškarac je iskusio da ga je neko udario tokom poslednja tri meseca, svaki 25-i je iskusio pretnje hladnim oružjem, a svaki pedeseti pretnju pištoljem. Čak 22,3% najmlađih muškaraca je iskusilo da ih je neko udario u poslednja tri meseca (uzrast 18-24 god), kao i 26,9% muškaraca sa najnižim obrazovanjem.


"Sajam zapošljavanja i poduzetničkih inicijativa" donio 800 radnih mjesta - Akta.ba\n19.10.2019. 09:45 / Izvor: Fena\nU okviru programa Sajma u Općini Stari Grad održana je Obuka o osnovnim elementima iz Poduzetništva za 40 polaznika.\nUčesnici obuke su imali priliku upoznati se sa osnavama iz poduzetništva, važnim elementima za pokretanje vlastitog biznisa kao i čuti pozitvna iskustva osoba koje su pokrenule start up biznise na osnovu korištenja podsticajnih sredstava Službe za zapošljavanje.\nPotpisan je Memoranduma o saradnji između Javne ustanove „Službe za zapošljavanje Kantona Sarajevo“ Sarajevo sa 25 obrazovnih ustanova i centara za edukaciju u sklopu programskih aktivnosti Sajma.\nNermin Pećanac, direktor Javne ustanove “Služba za zapošljavanje Kantona Sarajevo“ Sarajevo istako je da to predstavlja početak umrežavanja svih obrazovnih centara i ustanova koji svojim programima pomažu da nezaposlene osobe i druge osobe dobiju dodatna potrebna znanja i vještine tražena od strane poslodavaca, a sve u cilju brže integracije na tržište rada tražilaca posla.\nSanirana dionica regionalnog puta Dariva-Hreša\nPoziv poslodavcima za učešće u programu zapošljavanja medicinskog kadra KS\nUz pomoć aplikacije do slobodnih mjesta na sarajevskim parkinzima\n"Posao za sve": Općina Novo Sarajevo potpisala ugovore sa 34 poslodavca


Rogan: Mi smo pod inercijom pobeda i dobrih rezultata\nSubotički Spartak u okviru 30.kola Super lige Srbije na svom stadionu dočekuje goste iz Beograda, ekipu Rada. Subotičani imaju veliku želju da nastave uspešan niz od pet uzastopnih pobeda i tako, uz malo sreće da im ostali rezultati odgovaraju, izbore plasman u plej-of.\nDomaći tim je ove sezone ostvario devet pobeda, uz osam remija i dvanaest poraza, pa sa 35 bodova na svom kontu trenutno zauzima 9.mesto na tabeli. U prethodnom kolu su kao gosti savladali ekipu Zemuna, a rezultat je bio 0:2. Gosti su ove sezone ostvarili četiri pobede, uz devet remija i šesnaest poraza, pa sa 21 bodom na svom kontu trenutno zauzimaju 14.mesto na tabeli. U prethodnom kolu su na svom terenu poraženi u duelu sa ekipom Voždovca, a rezultat je bio 0:1. Prethodni duel ovih rivala odigran tokom jesenje polusezone na Banjici završen je podelom bodova, a rezultat je bio 1:1 (0:0).\nŠef stručnog štaba ’’golubova’’ Predrag Rogan očekuje nastavak uspešnog niza, ali i upozorava na način igre ekipe Rada na gostovanjima:\n’’Moji momci su svesni obaveza i zadataka koje imaju u nedelju kada im u goste dolazi ekipa Rada, koja je pokazala da u ovom šampionatu igra izuzetno čvrsto i agresivno. Naš protivnik je sastavljen od iskusnih, kvalitetnih igrača, a uz njih su i mladi i perspektivni fudbaleri koji su dobro ukomponovani. Treba napomenuti da je Rad na četiri poslednje utakmice koje je igrao na strani izgubio samo od Radničkog iz Niša, na ostale tri utakmice su zabeležili nerešen rezultat, i to bez golova, što govori o njihovom načinu igranja na gostovanjima. Mi smo pod inercijom pobeda i dobrih rezultata i verujem da će momci ponovo da se pokažu i ostvare još jedan pozitivan rezultat u nizu.’’\nMeč 30kola Super lige Srbije između Spartaka i Rada igra se danas, u nedelju 07.aprila 2019.godine, sa početkom u 17:00 časova.


Uporedite cene za Gigabyte GA-H110M-DS2 matična ploča, Gigabyte GA H 110M DS 2 komentari\n3.698 din - 7.186 din od prodavnica 2\nCene Gigabyte GA-H110M-DS2\nGIGABYTE GA-H110M-DS2 bulk\nUpozorenje: cene, linkovi i specifikacije proizvoda za Gigabyte GA-H110M-DS2 su postavile naše listane online prodavnice. Molimo obavestite nas ukoliko naiđete na neku grešku.\nPregled: Gigabyte GA-H110M-DS2\nPronađite najbolju ponudu za Gigabyte GA-H110M-DS2 na portalu ShopMania. Možete kupovati Gigabyte GA-H110M-DS2 u stotinama pouzdanih online prodavnica koje isporučuju na teritoriji cele Srbije, po najboljim cenama za Gigabyte GA-H110M-DS2. Pročitajte komentare kupaca u našoj grupi, pogledajte slike Gigabyte GA-H110M-DS2 i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije matične ploče, i kupite po najnižim mogućim cenama Gigabyte GA H 110M DS 2 matična ploča i hiljade drugih sličnih proizvoda.\nGigabyte GA H 110M DS 2 - Slična pretraga: Gigabyte GA H 110M DS 2, Gigabyte GA H 110 M DS 2, Gigabyte GA H110 M DS2, Gigabyte GAH 110M DS 2, Gigabyte GAH 110 MDS 2, Gigabyte GAH110 M DS2, Gigabyte GA H110M DS2, Gigabite ga h110m ds2


TotalCar.rs » Navođenje kola smartfonom da sama nađu parking mesto\nnovo, Parking, tehnologija, Valeo\n0 komentara 3226 pregleda\nTehnologija koju razvija francuski proizvođač auto-delova Valeo omogućiće kolima da se sama odvezu na parkiralište, nađu prazno mesto i tamo se i smeste – i to sve samo na vozačevu komandu preko smartfona.\nPotpuno automatizovan sistem nazvan “Connected Automated Valet Parking”, demonstriran na sajmu pametnih vozila u Detroitu, udaljen je desetak godina od masovne proizvodnje, a u međuvremenu se moraju izmeniti propisi kako bi se regulisalo daljinsko upravljanje kolima.\nTehnologija se sastoji od desetak ultrazvučnih primopredajnika, kamera koje mogu da se rotiraju pun krug i laserskog skenera. Ona će omogućiti prezicno parkiranje gotovo u milimetar, sa bezbednim odstojanjem od drugih vozila.\nPošto završi s poslovima, vozač će, opet preko smartfona, moći da prizove svoja kola sa parkinga, i ona će sama doći do njega. Potencijalne prednosti su brojne – biće više preciznog parkiranja što znači uštedu prostora, biće više poštovanja saobraćajnih propisa, manje gužve, a i vozači će se manje nervirati što gube vreme tražeći slobodno parking-mesto. Iako će se na tehnologiju još čekati, zvaničnici kompanije Valeo smatraju da će ona biti krupan korak napred ka vremenima kada će kola biti ta koja će sama voziti ljude – bez potrebe da oni drže volan.\nI druge kompanije su demonstrirale samoparkirajuće sisteme, ali u većini slučajeva tako da vozač najpre sam nađe parking mesto, a onda da aktivira sistem koji parkira auto. Tako je Valeo jedini kod kojeg kola sama traže parking mesto i – što je podjednako korisno – sama dolaze vozaču kada ih pozove, takođe jednim potezom palca na smartfonu.


KAKO PREDUPREDITI BOLEST MALOG VUKANA? – Televizija srpske dijaspore\nRano testiranje (Skrining) novorodjenčadi na spinalnu mišićnu atrofiju\nOd TSD Redakcija\t Poslednja izmena 19.05.2022\nU Srbiji je, u aprilu ove godine, započet pilot projekat ranog testiranja dece stare do jednog meseca (tzv. neonatalni skrining) na spinalnu mišićnu atrofiju – retku i smrtonosnu neuro-mišićnu bolest, od koje, prema svetskoj statistici, na 8000 novorodjene dece – oboljeva jedno dete.\nU Srbiji, se godišnje rađa petoro – šestoro dece sa ovom dijagnozom. Bolest je genetski nasledna i pokazalo se da obolela deca ne dostižu veći uzrast od – dve godine.\nSrbija je u poslednjem trenutku prikupila 2, 5 miliona evra za lečenje devetomesečnog dečaka iz Vranja, Vukana Stojiljkovića, koji ima težak oblik ove bolesti i koji je primljen na čuvenu budimpeštansku kliniku, gde će dobiti najskuplji lek na svetu.\nPilot skrining program se primenjuje samo u Ginekološko akušerskoj klinici “Narodni front” u Beogradu, ali postoji mišljenje stručnjaka da je ovo dobra priprema da se projekat implementira naredne godine u celoj državi. On znači da će ona novorodjenčad, kod kojih se otkrije bolest, dobiti lek pravovremeno i biti – apsolutno zdrava.\n– Ja, kao majka devetogodišnjeg dečaka, koji je oboleo, znam da je on ranije dobio terapiju, a ne tek pre tri godine, on bi danas trčao. Ovako je moje dete danas u kolicima, ali isto tako znam da nije dobio tu terapiju, on danas ne bi bio živ, kaže Olivera Jovović, predsednica Udruženja za spinalnu mišićnu atrofiju.\nPrema statistici, u Srbiji se godišnje radja petoro do šestoro dece sa pokazatelejm ove bolesti. Na osnovu pilot projekta, stručnjaci kažu da će se moći sagledati i efikasnost terapije. Ona je dragocena, jer pre njenog otkrivanja, primene i zvaničnog odobrenjea za primenu u Srbiji od 2016. godine, obolela deca nisu dostizala ni uzrast od dve godine.\nCilj skrininga je, kaže dr sci med Tamara Šljivančanin – Jakovljević, pedijatar u GIK “Narodni front”, da se kod novovorodjene dece otkrije bolest, da se da prava terapija, jer onda imaju šanse za normalan život. Potrebno je samo uzeti dve kapi krvi iz pete deteta, uz saglasnost majke i videti rezultat.


Memorandum o razumevanju Tasovca i Devenporta: Biblioteke postaju ključni izvor informacija o EU\nKroz ovaj projekat postojeća mreža biblioteka u Srbiji dobiće novu dimenziju, jer se stvaraju pouzdani uslovi za pristup informacijama u Evropskoj uniji, rekao je Ivan Tasovac ministar kulture nakon potpisivanja Memoranduma o razumevanju sa Majklom Devenportom šefom delegacije Evropske unije u Srbiji i Svetlanom Jančić direktorkom Narodne biblioteke Srbije, danas u toj instituciji kulture\nMajkl Devenport, Ivan Tasovac i Svetlana Jončić u Narodnoj biblioteci Srbije\nTasovac je dodao da će baratanje sa pouzdanim informacijama svima olakšati ne samo proces pristupa Evropskoj Uniji već i svakodnevni život\n- U bibliotekama širom Srbije ne sreću se samo čitaoci sa omiljenim knjigama i piscima već se ukrštaju kulture. U vremenu ispred nas proverene informacije o mačinu funkcionisanja Evropske Unije i njenim članicama biće dostupne zainteresovanim građanima upravo u bibliotekama - kazao je Tasovac.\nŠef delegacije Evropske Unije u Srbiji Majkl Devenport naglasio je da pristupanje Srbije Evropskoj uniji predstavlja sveobuhvatan proces koji zahteva proverene informacije o prednostima i mogućnostima članstva u tom evropskom savezu.\n- Građani moraju imati pristup kvalitetnim informacijama, kako o međusobnim odnosima Srbije i Evropske Unije, tako i njenim državama članicama. U narednom periodu biblioteke će biti ključni izvor informacija o Evropskoj Uniji. Delegacija Evropske unije dostaviće pet štampanih i jedan elektronski primerak svake nove knjige i brošure koje budu objavljene u našoj produkciji. Ohrabrivaćemo Ambasade zemalja članica Evropske Unije da poklanjaju knjige Narodnoj biblioteci Srbiji. Organizovaćemo prezentacije, tribine, obuku osoblja po bibliotekama - najavaio je Makl Devenport.\nSvetlana Jončić direktorka Narodne biblioteke Srbije izrazila je zadovoljstvo što će institucija kulture kojim rukovodi učestvovati veoma važnom projektu\n- Narodna biblioteka Srbije biće moćni posrednik informacija između Delegacije Evropske Unije u Srbiji i naših građana. Mi ćemo garantovati direktan i efikasan sistem distribucije informacija o Evropskoj uniji širom Srbije - kazale je Svetlana Jončić.


Nemogući Lenard, Smailagić dobio minute i pokazao se, dabl-dabl Bobija - Sportska centrala\nNemogući Lenard, Smailagić dobio minute i pokazao se, dabl-dabl Bobija\n15 jan 2020. 09:41\nLos Anđeles Klipersi nisu imali većih problema sa Klivlend Kavalirsima na svom parketu pošto su bili ubedljivi pobedivši 128:103 na krilima izvanrednog Kavaja Lenarda.\nKako je meč odmicao, tako su Klipersi pojačavali, a igra Klivlenda se raspadala i ubedljiva pobeda domaće ekipe bila je neminovnost. Kavaj Lenard je na parketu proveo 28 minuta i to mu je bilo dovoljno da svojoj ekipi pomogne da dođe do pobede s obizorm na to da je postigao 43 poena za taj period. Lu Vilijams je dodao 24 u pobedi Klipersa.\nPosrnuli Golden Stejt Voriorsi nisu imali mnogo toga da traže u duelu sa Dalas Maveriksima u svom ,,Čejs centru“. Ionako oslabljeni Ratnici, sada nisu imali ni pomoć Dianđela Rasela i poraz je bio neminovnost.\nDominirao je Dalas sve vreme, a u pojedinim momentima u drugom poluvremenu imali su i velikih +28 poena prednosti.\nGoste iz Teksasa predvodili su Dvajt Pauel sa 21 i Luka Dončić sa 20 poena i osam skokova. Boban Marjanović je upisao 13 poena i 10 skokova i tako došao do novog dabl-dabl učinka. S druge strane u Golden Stejtu istakao se Džordan Pul sa 17 poena. Srpski košarkaš Alen Smailagić dobio je zavidnu minutažu na ovom susretu. Mladi centar je odigrao 12 minuta i za to vreme imao učinak od pet poena, tri asistencije i jednog skoka.


SVETSKI UMETNICI OPTUŽUJU POLJSKU VLADU ZA HOMOFOBIJU\nViše desetina svetskih umetnika i naučnika uputilo je otvoreno pismo predsednici Evropske komisije u kojem optužuju poljsku vladajuću partiju da toleriše homofobiju. Pismo je potpisalo više od 80 pisaca, reditelja, glumaca, istoričara i filozofa, među kojima su španski reditelj Pedro Almodovar, kanadska spisateljica Margaret Atvud i poljska književnica, dobica Nobelove nagrade, Olga Tokarčuk.\n18.08.2020 · EURACTIV.com / Beta\nBOREL POZVAO ANKARU DA PREKINE ISTRAŽIVANJA U ISTOČNOM SREDOZEMLJU\nEvropska unija pozvala je Tursku da odmah prekine istraživanja u istočnom Sredozemlju i da se uključi dijalog. Turska se i dalje ne obazire na pozive iz Brisela, insistirajući na svom pravu na istraživanje energetskih resursa i najavljujući da će proširiti potragu na oblast kod jugozapadne obale Kipra.\n17.08.2020 · EURACTIV.rs / Beta\nKRIZA U BELORUSIJI - EU TRAŽI NOVE IZBORE, LUKAŠENKO POMOĆ RUSIJE\nEvropski lideri pokrenuli su proceduru za uvođenje sankcija zvaničncima odgovornim za represiju u Belorusiji, ali predsednik te zemlje Aleksandar Lukašenko, uprkos svakodnevnim masovnim protestima opozicije, odbija da podnese ostavku ili da ponovi osporene predsedničke izbora na kojima je 9. avgusta osvojio šesti uzastopni mandat. Rusija je obećala da će Lukašenku, ako bude potrebno, pružiti vojnu pomoć\nEU je između 1990. i 2018. smanjila emisiju gasova sa efektima staklene bašte za 23%, pokazuju najnoviji zvanični podaci koje je objavila Evropska agencija za životnu sredinu (EEA). Tokom tog perioda doprinos EU globalnoj emisiji je smanjen, kako se procenjuje, sa 15 na 8%.\n17.08.2020 · EURACTIV.rs\n"DAN EKOLOŠKOG DUGA ZEMLJE" SE POMERA ZA TRI NEDELJE\nOrganizacija "Global Footprint Network" (Mreža za globalni ekološki otisak) izračunala je da će "Dan ekološkog duga zemlje" 2020. godine biti 22. avgusta. Ove godine prirodni resursi planete biće potrošeni tri nedelje kasnije u odnosu na 2019. godinu, kada je "Dan ekološkog duga" bio 29. jula. Kratkoročno smanjenje ekološkog otiska čovečanstva je direktna posledica globalnih mera u borbi protiv COVID-19. Ljudi na godišnjem nivou potroše prirodne resurse 1,6 puta brže nego što je ekosistemima planete potrebno da se regenerišu.\n14.08.2020 · Eurocomm-PR\nPROTEST BUGARSKIH RADNIKA NA GRADILIŠTU STRATEŠKOG INTERKONEKTORA ZA GAS\nIzgradnja strateškog gasovoda koji podržava EU i za koji se očekuje da razbije monopol ruskog gasa na bugarskom tržištu napreduje, ali uz probleme, piše Euraktiv Bugarska. Naime, desetine bugarskih radnika koji grade Interkonektor Grčka-Bugarska (IGB) protestovalo je pre nekoliko dana u Haskovu jer, kako kažu, nisu dobili plate za najmanje tri meseca.\n14.08.2020 · EURACTIV.com\n13.08.2020 · EURACTIV.rs / Beta\nSRBIJA TRAŽI OD EK ISPLATU TREĆE TRANŠE BUDŽETSKE PODRŠKE OBRAZOVANJU\nMinistarka za evropske integracije Srbije Jadranka Joksimović uputila je 13. avgusta Evropskoj komisiji zahtev za isplatu treće, poslednje tranše u okviru budžetske podrške obrazovanju, u iznosu od 6,57 miliona evra, saopštio je njen kabinet. Očekuje se da će ta pomoć biti uplaćena do kraja 2020. godine.\n13.08.2020 · Beta / EURACTIV.rs


Vuković i Reintjes: Jačati saradnju Podgorice i gradova Nizozemske - CdM\nVuković i Reintjes\nGradonačelnik Podgorice Ivan Vuković razgovarao je sa nerezidentnim ambasadorom Kraljevine Nizozemske u Crnoj Gori Theodorusom Antoniusom Reintjesom, koji je boravio u prvoj zvaničnoj posjeti Glavnom gradu.\nVuković je, takođe, upoznao ambasadora Reintjesa sa projektima koje gradska uprava realizuje, kao i sa dosadašnjim dostignućima, te predložio organizovanje foruma Podgorica Investment Days u saradnji sa Ambasadom Kraljevine Nizozemske, u cilju boljeg upoznavanja investitora iz Nizozemske sa investicionim potencijalima Podgorice.\nAmbasador Reintjes je tokom susreta istakao punu podršku evropskom putu Crne Gore i reformskim procesima koji su od najvećeg značaja za dalji razvoj naše države. Takođe, ukazao je na razmatranje mogućnosti otvaranja kancelarije Ambasade Kraljevine Nizozemske u Podgorici, koja bi u značajnoj mjeri olakšala i unaprijedila saradnju u budućnosti.\nNa sastanku je, takođe, bilo riječi o aktuelnom političkom trenutku u Crnoj Gori, te je istaknuta važnost kontinuiranog unapređivanja demokratskih institucija i kreiranja otpornosti građanskih snaga na retrogradne fenomene koji predstavljaju prepreku održivom socio-ekonomskom progresu.\nTagsambasador Nizozemske Ivan Vuković saradnja


Tiodorović: Slede mere za Srbe iz inostranstva, razmišljamo o vanrednom stanju ako se ovako nastavi - Sputnjik Srbija\n05:35 18 Maj 2021\n08:49 13.12.2020 (osveženo 08:59 13.12.2020) Preuzmite kraći link\nEpidemiolog i član Kriznog štaba Branislav Tiodorović izjavio je da će morati da budu uvedene mere za državljane Srbije koji iz inostranstva dolaze u zemlju, i to mere poput onih koje su na snazi u tim državama.\n„Negativan pi-si-ar test, ne stariji od 48 sati, a oni koji ga nemaju, moraće u karantin 10 dana. To je najsigurnije da primenimo što se već primenjuje u Evropi. Biće zelenih lista, na kojima će biti nekih zemalja kao što je Finska, koja je najbolja, Estonija“, naveo je Tiodorović.\nTiodorović je za RTS rekao da je struka očekivala da će doći do smirivanja situacije i da ćemo imati bolji trend.\n„To se nije desilo, možda postoji stagnacija i nije optimistička procena. Moraćemo da donesemo mere koje će možda biti efikasnije kako bismo ostvarili cilj i ušli u praznike bolji“, istakao je epidemiolog.\nNapominjući da nam ne treba lažni populizam, Tiodorović je rekao da će, ako se ovako nastavi, Krizni štab morati da razmišlja o uvođenju vanrednog stanja i policijskog časa.\n„To sve zavisi da li ćemo pokazati odgovornost“ naglasio je on.\nSednica Kriznog štaba zakazana je za sutra u 15.30, preneo je Tanjug.\nBrnabić: Razmatramo obavezan Pi-si-ar za one koji ulaze u Srbiju\nmere, virus korona, državljani, Srbija


Osnovci mogu da odahnu: Preliminarni rezultati prijemnog 27. juna, konačni 2.jula - JUGPRESS\nOsnovci mogu da odahnu: Preliminarni rezultati prijemnog 27. juna, konačni 2.jula\nPostavio: Jugpress 25 Juna, 2021\nRešavanjem kombinovanog testa sa pitanjima iz istorije, geografije, fizike, hemije i biologije učenici osmog razreda osnovnih škola završili su polaganje završnog ispita. Sada mogu da odahnu, ali groznica male mature trešće ih do 27.juna kada će biti objavljeni preliminarni rezultati dok će na konačne čekati do 2.jula kada će moći da vide da li su uspeli da osvoje dovoljan broj poena za upis u željene škole.\nMinistarstvo prosvete, nauke i tehnološkog razvoja do sada nije dobilo povratne informacije sa terena koje bi mogle ukazivati na ozbiljnija odstupanja od procedura, ali i dalje postoji stalna komunikacija sa okružnim upisnim komisijama, supervizorima i ostalim ključnim akterima u procesu sprovođenja završnog ispita.\nPopunjavanje liste želja elektronskim putem preko portala https://mojasrednjaskola.gov.rs je od 26. juna do 3. jula 2021. godine, a popunjavanje i predaja liste želja u osnovnoj školi, kao i unos u bazu podataka neposredno u osnovnoj školi je 3. i 4. jula 2021. godine.\nObjavljivanje zvaničnih rezultata raspodele po školama i obrazovnim profilima je 11. jula 2021. godine.\nNa završni ispit izlaze svi učenici osmog razreda, pa i oni koji su polagali prijemni ispit za upis u specijalizovana odeljenja gimnazija i umetničkih škola, polaznici programa funkcionalnog osnovnog obrazovanja odraslih, kao i učenici koji su prethodnih godina završili osmi razred, a do sada nisu polagali završni ispit.\nIspit je ove godine polagalo preko 68.000 učenika, a preliminarni rezultati će biti objavljeni 27. juna od 10 sati na portalu www.mojasrednjaskola.gov.rs. Da podsetimo, ove godine je prvi put puštena u funkciju ova platforma koja na jednom mestu roditeljima omogućava da elektronski obave sve aktivnosti u pravcu završetka osnovne i upisa u srednju školu svoje dece.\nPrvi put ove godine će roditelji moći da podnesu i žalbe elektronskim putem na istoj platformi, a uvid u konačne rezultate će imati 2. jula od 8 sati.


Dodik i Vulin u posjeti "Orlu", stiže pomoć iz Srbije FOTO\nPredsjednik Republike Srpske Milorad Dodik i ministar odbrane Srbije Aleksandar Vulin sastali su se danas u Akcionarskom društvu za proizvodnju i remont turbo-mlaznih motora "Orao" u Bijeljini.\nU toku je obilazak spomen-sobe za radnike "Orla" poginule u odbrambeno-otadžbinskom ratu.\nDirektor "Orla" Milan Prica rekao je tom prilikom da se u spomen-sobi u krugu fabrike čuva sjećanje na 23 poginula i 75 ranjenih boraca Vojske Republike Srpske koji su bili radnici "Orla".\nNakon obilaska spomen-sobe, Dodik i Vulin sastaće se sa rukovodstvom "Orla". Potom će posjetiti proizvodne hale ovog bivšeg vazduhoplovnog zavoda, sa tradicijom dužom od 70 godina, te dati izjave za novinare.\nNa sastanku Dodika i Vulina u decembru prošle godine istaknuto je da će, u skladu sa politikom koju sprovodi predsjednik Srbije i vrhovni komandant Vojske Srbije Aleksandar Vučić, Ministarstvo odbrane Srbije značajno povećati obim saradnje sa odbrambenom industrijom Srpske.\nDodik je tada rekao da će u okviru saradnje biti angažovani kapaciteti fabrika "Orao", "Famos" i "Kosmos". Vulin je rekao da povećanje saradnje znači da se dio vojne opreme, poput tenkovskih i avionskih motora Vojske Srbije, remontuje u Republici Srpskoj i da će Srbija pomoći odbrambenim kapacitetima Srpske da se razvijaju.\nOn je istakao da je Ministarstvo odbrane Srbije obezbijedilo 280 miliona dinara za "Orao" za remonte tenkovskih i avionskih motora, te 63 miliona dinara za "Famos".\nMilorad Dodik Aleksandar Vulin\nDolazak Lavrova pokazuje da je Dodik uvažen kao političar i lider\nOštra reakcija na izjavu Incka\nDodik: Srpska ne želi sukobe, ali međunarodna zajednica otvoreno priziva rat u BiH


Orban: Brisel se bavi nevažnim stvarima\n28.07.2012. / 16:57\nBUDIMPEŠTA, Zvaničnici EU gube vrijeme na nevažnim stvarima dok stotine hiljada ljudi ostaje bez posla, izjavio je mađarski premijer Viktor Orban.\n“Brisel troši dragocjene dane i nedjelje određujući kolika treba da bude veličina kokošinjca. Oni propisuju da svinjama treba da se daju igračke kako bi se njima igrale, a raspoloženje gusaka je važna tema za EU”, rekao je Orban.\n“Istovremeno,” nastavio je Orban, “stotine hiljada ljudi ostaje bez posla, valuta je na rubu kolapsa, a svaki dan nam je sve teže da preživimo do kraja mjeseca”, prenijela je novinska agencija Rojters.\nOrban je potom pozvao na reformu evropskog institucionalnog okvira. Premijer, koji se često sukobljavao sa zvaničnim Briselom oko pitanja kao što je nezavisnost Nacionalne banke Mađarske i sudstva u njegovoj zemlji, dodao je da institucije 27-člane Unije ometaju krizom pogođene države da riješe svoje probleme.\nRojters podsjeća da Mađarska, najzaduženija država centralne Evrope, nije članica evrozone. Orban, čelnik konzervativne stranke, predvodi koaliciju koja od međunarodnih institucija traži zajam kako bi se na taj način doprinijelo sniženju visokih troškova zaduživanja Mađarske.\nOrban je u posljednje dvije godine izazivao zabrinutost investitora i čelnika EU primjenom, kako je naveo Rojters, “nestandarnih mjera”, od kojih je najnovija uvođenje takse na poslovanje centralne banke. Takav potez je Evropska centralna banka kritikovala tvrdeći da ugrožava nezavisnost mađarske centralne banke. Tanjug\nTagovi: briselposaoreformavalutaviktor orban\nOsniva se srpsko-mađarski investicioni fond?\n21.12.2018 | 9:00\nPotpisan sporni zakon, slijede nove demonstracije


Izvor: Advertiser-Serbia.com, 25.Nov.2020, 17:47\nAmerički proizvođač električnih vozila Tesla razmatra širenje poslovanja u Evropi modelom kompaktnog automobila koji bi bio namenjen masovnom tržištu, rekao je izvršni direktor Ilon Musk\n„Verovatno bi u Evropi imalo smisla da se radi kompaktni automobil, možda hatchback ili nešto slično„, rekao je Musk u utorak na evropskoj internet konferenciji o baterijama kojoj je domaćin bila nemačka vlada.\nU SAD-u su automobili uglavnom veći jer Amerikanci vole >> Pročitaj celu vest na sajtu Advertiser-Serbia.com << velike automobile, dok su u Evropi obično manji, istakao je Musk, dodavši da je u Berlinu imao problema s parkiranjem svog pet metara dugog Tesla Model X-a.\n„Vozio sam Model X po Berlinu i imali smo popriličnih problema s pronalaženjem parkirnog mesta na koje bismo stali.“\nSva su njegova vozila nekoliko desetina centimetara duža od Volkswagen-ovog Golfa, evropske reference za kompaktne limuzine.\nZa dve godine kompanija namerava da na globalno tržište plasira i električni kamionet „Cybertruck“, navodi Reuters.\nAutoBlog: Tesla razmatra širenje u Evropi


Oba rivala dolaze do pogotka? - Sportske novosti\nNaslovna Fudbal H2H Fudbal Oba rivala dolaze do pogotka?\nU okviru 30. prvenstvenog kola prvog ranga hrvatskog fudbala “HNL” sastaju se timovi, Istra 1961 i Rijeka. Domaćini se trenutno nalaze na devetom mestu na tabeli sa do sada 24 osvojena poena, dok su gosti na četvrtoj poziciji uz 48 sakupljenih bodova.\n14.04.21 CUP Istra 1961 – Rijeka 3 : 2\n14.02.21 1HN Rijeka – Istra 1961 1 : 1\n27.01.21 1HN Istra 1961 – Rijeka 1 : 2\n29.08.20 1HN Rijeka – Istra 1961 2 : 1\n25.07.20 1HN Rijeka – Istra 1961 4 : 2\n07.06.20 1HN Istra 1961 – Rijeka 1 : 3\n24.05.20 CF Rijeka – Istra 1961 5 : 1\nUtakmica se igra u sredu sa početkom od 18:05.\nPrethodni tekstNovi trijumf za lisabonske “Lavove”?\nSledeći tekstNapadač Barselone odsutan na četiri nedelje


PREMIJER VUCIC U BECU: Srbija u slucaju talasa migranata spremna – NAJNOVIJE VESTI\nPREMIJER VUCIC U BECU: Srbija u slucaju talasa migranata spremna\n12th August 2016 , 14:36 RTS\nVUČIĆ U BEČU: Srbija u slučaju talasa migranata spremna da zaštiti svoje granice, Austrija ponudila pomoć!\nPremijer Srbije Aleksandar Vučić istakao je danas u Beču da je Srbija, ako dođe do novog velikog talasa migranata, što za sada nije sliučaj, u stanju da zaštiti nacionalne i državne interese, ali i evropske\nOn je, posle razgovora sa austrisjkim kancelarom Kristijanom Kernom, na čiji poziv je doputovao u Beču, objasnio da bi u slučaju novog velikog talasa Srbija razgovarala sa predstabncima EU, kao i da bi se među prvima konsultovao sa šefom austrijske vlade.\n– Kakva god bila odluka EU mi bismo bili odmah u stanju da je sprovedemo u delo i zaštitimo granice – podvukao je Vučić na zajedničkoj konferenciji za štampu.\nOn je preneo da je od svog kolege Kerna dobio danas čist „kao suza“, jasan i nedvosmislen stav šta Austrija želi, te da će se Srbija u skladu tim ponašati.\nVučić je istakao da je Srbija ranije posebno poštovala ljudska prava, pokazala lice solidarnosti, i da danas zna previno šta čini, te će u dogovoru sa Austrijom i drugim evropskim zemlajma sarađivati kako zaštitili prava ljudi koji dolaze sa ratnih područja, ali i štiteći ujedno i svoje granice i pravo na život onih koji u Evropi žive decenijama i vekovima.\nAustrijski kancelar Kern ponudio je Vučiću podršku austrijske vojske i policije u obezbeđivanju granica, na šta je srpski premijer odogovorio da je svaka pomoć i podrška dobrodošla.\n– Isčekujemo željno i na pravi domaćinski način naše austrijske prijatelje da nam pomognu u obezbeđivanju granice i pružanju humanitarne pomoći. Nismo u stanju da sve probleme resimo sami – podvukao je on.\nKern je kazao da je Srbija odradila savršen posao po pitanju migrantske krize, i da je dala čak veći doprinos od mnogih članica EU, te da se tome mora odati priznanje.\n– Zahvaljujući Srbiji smanjen je broj migranata. Dosledno je delovala u obezbeđivanju granica. Dogovorili smo da minsitri odbrane i unutrašnjih oslova analiziraju da li Austrija može pružiti podršku Srbiji u obezbeđivanju međe – objasnio je austrijski kancelar.\nOn je kazao da je to obaveza Austrije, čija se politika smanjenja migracije oslanja na zatvorene granice u Srbiji, zbog čega je ta zemlja važan partner Beča.\nKern je objasnio da bi vojska pružala humanitarnu pomoć i da bi se pokušalo uključiti i nevladine organizacije u ovaj proces, pošto nije cilj da se samo ograniči talas migranata, već da se to učini na human način.\nOn je naglasio da je Autriji bitno da funkcioniše zaštita granice, što je danas slučaj i da svojim policajcima i vojnicima Austrija želi da da simboličan doprinos.\n„Zaštita granica mora biti u skladu sa humanitarnim obavezama. Veoma je bitno da mere funkcionišu, jer samo ograničenjem migrantskog talasa možemo osigurati integraciju pristiglih“, objasnio je Kern.\nKada je reč o sporzumu EU sa Turkom on je kazao da, ako se bude doveo u pitanje, Austrija mora razmišljati i daljim merama na svojoj granici.\n24th January 2018 , 00:44, 00:44


Dodik: Nastavićemo ulaganja u razvoj opštine Pelagićemo - Glas Srpske\nSrna 23.10.2020 16:20\nPELAGIĆEVO- Srpski član Predsjedništva BiH Milorad Dodik posjetio je danas u Pelagićevu objekte vrijedne 650.000 KM čiju izgradnju zajednički finansiraju vlade Republike Srpske i Srbije i najavio nova ulaganja u razvoj ove lokalne zajednice.\n"Zajednički projekat Vlade Republike Srpske i Republike Srbije je da u svakoj opštini u Srpskoj uradimo neki od kapitalnih objekata, a u Pelagićevu su to rekonstrukcija stare škole koja će biti muzej Vase Pelagića, jednog od najznačajnijih istorijskih ličnosti iz ovoga kraja, izgradnja ambulanta porodične medicine i Trga 9. januar", rekao je Dodik.\nOn je dodao da se planiraju i nova ulaganja u Pelagićevu.\n"Tu smo da pomognemo dobrom narodu koji ovdje zajednički živi i sarađuje u funkciji stabilizacije mira u Republici Srskoj", poručio je Dodik.\nOpštinski odbornik Slavko Tešić zahvalio je vladama Republike Srpske i Srbije, kao i Dodiku, na podršci razvoju ove male lokalne zajednice i kao naredni važan projekat za Pelagićevo već u idućoj godini najavio izgradnju dječijeg vrtića.\n"Ako smo spremni da vodimo pronatalitetnu politiku moramo da krenemo od brige o najmlađim, da bi ljudi ostali u Pelagićevu i gradili svoje porodice ovdje", naveo je Tešić.


Privatna predskolska ustanova, Subvencije, Cena, Zemun, Novi Beograd\nSvako dete pred sobom ima veliki zadatak odrastanja. U tom procesu veoma je važno da ima punu podršku svih činilaca vaspitanja i pravilno postavljen put rasta i razvoja.\nOno što smo mi prepoznali da je značajno za naše mališane:\nToplina i podsticaj profesionalnih vaspitača koji su tu da pruže podršku svakom pojedinačnom detetu tokom njegovog procesa sazrevanja, unapređuju njegova znanja i različite veštine.\nObjekat se prostire na 500 m2 namenski izgrađenog prostora u cilju istraživanja i slobodnog kretanja svakog deteta, pa naši mališani imaju priliku da koriste svaki kutak svog vrtića i u njemu se osećaju sigurno.\nKako bi naši mali istraživači rasli zdravo, neophodno je da i njihova ishrana bude zdrava, raznovrsna i izbalansirana te zato na nedeljnom nivou planiramo jelovnike prilagođene potrebama naših najmlađih drugara.\nRekreacija i fizička aktivnost veoma su važni za razvoj krupne motorike i poboljšanje opšteg zdravlja dece, što i oni sami znaju, pa svakog jutra vredno rade na jačanju svog tela uz podršku svojih vaspitača. Koristimo otvoren prostor i svež vazduh ali i prostrane prostorije vrtića i svaki kutak za unapređenje našeg zdravlja.\nBoravak na svežem vazduhu pozitivno utiče na zdravlje deteta, usvajanje i negovanje socijalnih veština, razvoj svesti o brizi za okolinu i podsticanje dečije mašte. Imajući to u vidu, mali istraživači svakodnevno provode vreme napolju u šetnji i igri.\nZnamo da dečija mašta može svašta! Naše malo kreativno carstvo prepuno je materijala i sredstava za dečije stvaralaštvo, a deca imaju potpunu slobodu istraživanja i slobodnog izražavanja.\nPrevencija je bitna u svemu a posebno u očuvanju zdravlja deteta, te su preventivni zdravstveni pregledi u našem vrtiću organizovani na mesečnom nivou kada nam u posetu dolazi pedijatar.\nImajući u vidu važnost pravilnog razvoja govora kod deteta, na nedeljnom nivou organizovane su radionice sa logopedom koji podstiče govor i u skladu sa individualnim potrebama koriguje izgovor deteta. Zajedno sa radom stručnog tima i vaspitačima, utiče na razvoj pozitivne svesti o sebi kod dece, socijalnih i emocionalnih veština, kao i slobodnog izražavanja mišljenja i potreba.\nNe smemo zaboraviti da je osim razvoja svesti o sebi, drugome i okolini, usvajanja normi i pravila ponašanja kroz druženje i igru, jako važno razvijati i umenja kod deteta, neophodna za život u savremenom svetu. Prepoznali smo da je poznavanje engleskog jezika važno tokom života svakog čoveka, a dečiji uzrast idealno vreme za započinjanje njegovog učenja. Kroz pesmu, igru, sliku i smeh deca usvajaju osnove engleskog jezika družeći se sa saradnicima za jezik.\nSvakom detetu neophodno je da oseti toplinu i dobru energiju kako bi se osetio sigurno, a muzika je jedan od načina na koji se detetu baš to i obezbeđuje. Uz male muzikante atmosfera je uvek vesela, a saradnici za muziku su tu da deci osim dobre zabave pruže i raznovrsna znanja iz sveta muzike.


Gul priredio večeru u čast Izetbegovića: Budućnost BiH je u NATO-u i EU - Klix.ba\nGul priredio večeru u čast Izetbegovića: Budućnost BiH je u NATO-u i EU\n12.5.2014. u 23:45\nTurski predsjednik Abdullah Gul priredio je večeru u čast predsjedavajućem Predsjedništva BiH Bakiru Izetbegoviću, koji boravi u službenoj posjeti Turskoj. Večeri su prisustvovali turski ministar nauke, industrije i tehnologije Fikri Isik, ministar vanjskih poslova Ahmet Davutoglu, poslanici turskog parlamenta, biznismeni, te muzičari Mustafa Sandal i njegova supruga Emina Jahović i mnogi drugi.\nGul je ovom prilikom kazao da odnosi između Turske i BiH dosežu čak do XV stoljeća, te dodao da su narodi dvaju zemalja vezani jakim historijskim vezama, na šta će temeljiti i buduće veze.\nGovoreći o prirodnim ljepotama BiH, Gul je kazao da je BiH domaćin džamijama, katoličkoj katedrali, sinagogi i pravoslavnoj crkvi.\n"BiH je primjer suživota različitosti u toleranciji, miru i poštovanju. Napomenut ću da Stari most ili Most Mehmed-paše Sokolovića ne povezuju samo dvije strane rijeke. Oni povezuju i prikazuju bogatstvo društvenog mozaika u BiH. Vrlo je važno da se očuva ta tradicija, da BiH prevaziđe poteškoće u kojima se nalazi, te da dobija funkcionalnu vladu", poručio je turski predsjednik.\nOn je kazao da Turska pokazuje interesovanje za cijelu BiH, ne razdvajajući njene narode.\n"Najiskrenija želja nam je da ova bratska zemlja izbriše tragove boli iz bliske prošlosti i da uživa u mirnoj budućnosti", izjavio je Gul.\nIstičući da Turska lobira za BiH na međunarodnoj sceni, turski predsjednik je rekao kako žele da svi poštuju suverenitet, političko i teritorijalno jedinstvo BiH. On je dodao kako smatra da je budućnost BiH u evroatlantskim integracijama, odnosno članstvu u NATO-u i Evropskoj uniji.\n"BiH može postići to. BiH je stoljećima uspjela očuvati mir uprkos različitostima u ovoj zemlji. Samo da svi nastave raditi u smjeru interesa BiH. Nadamo se da će predstojeći izbori predstavljati prekretnicu za BiH, te da će se uspješno sprovesti potrebne reforme u ovoj zemlji. Za to bi trebali svi, čuvajući svoj identitet i kulturu, raditi kao jedno, kako bi budućnost BiH bila svijetla", zaključio je Abdullah Gul.\nPredsjedavajući Predsjedništva BiH Izetbegović je istakao da je Turska, također jedna od zemalja koja je uspjela spojiti mnoge različitosti.\n"Zapad i Istok, islam i sekularizam, tradicionalno i moderno, našli ste formulu da spojite ono što se na prvi pogled čini nespojivim.U posljednjih deset godina turska vlada je postigla velike uspjehe i dovela Tursku na poziciju koju zaslužuje u svijetu. Snažna i stabilna Turska služi interesima BiH, kao i ostalim zemljama Balkana", rekao je Izetbegović.\nOn je istakao da politička i ekonomska stabilnost i snaga Turske daje snagu BiH da riješi probleme.\n"Ponosni smo na odlučnost Turske da podržava BiH u globalnom okruženju i radujemo se vašim nevjerovatnim uspjesima kao da su naši uspjesi. Siguran sam da ćete nastaviti sa pozitivnim i konstruktivnim stavom prema cijeloj našoj regiji, ne samo prema BiH", rekao je Izetbegović.\nOn se također osvrnuo na historijske veze između dvaju zemalja, te kazao da će se te veze samo jačati u budućnosti.\nPodsjetivši na broj projekata koje je Turska agencija za saradnju i kooperaciju (TIKA) realizovala u BiH, Izetbegović je rekao da Turska ponovno gradi srušene mostove, i to ne samo konkretne, poput Starog mosta ili mosta Mehmet-paše Sokolovića, već i duhovne, političke i međuljudske i međunarodne mostove.\nOn je kazao da je turska diplomatija imala veliku ulogu u poboljšanju saradnje između BiH, Srbije i Hrvatske.\n"Ponosni smo na posebne odnose između Turske i BiH, koji su se pretvorili u višedimenzijsko partnertstvo. Nadamo se da će se ekonomski odnosi između dvaju zemalja poboljšati u budućnosti, te da će se povećati broj turskih investitora u BiH. Nadam se da će se nastaviti vječno prijateljstvo između dvaju zemalja", poručio je Izetbegović.\nBakir Izetbegović Abdullah Gul\n13.05.2014. u 07:51\nVučić: BiH može da računa na Srbiju kao na iskrenog prijatelja\n12.05.2014. u 22:15


Atomsko sklonište - Blic Online\n"Atomsko sklonište" PAKLENO VOZILO na Gradskoj plaži u Zvorniku\nManifestacija "Zvorničko ljeto" nastavljena je večeras koncertom grupe "Atomsko sklonište" na Gradskoj plaži u Zvorniku pred više od 2.000 posetilaca.\n"Atomsko sklonište" večeras u Beogradu!\nSrpsku Novu godinu 13. 01. 2015. „Mikser haus” obeležava i po starom kalendaru i to u tonovima starog dobrog roka, a "Blic" pruža mogućnost svim ljubiteljima ovog benda da odu na svirku.\nRokeri Atomsko sklonište u Beogradu\nLegendarna eks Ju grupa Atomsko sklonište imaće koncert 13. januara u Beogradu a uz njih nastupa i Texas Flood.\nTAJNO SKROVIŠTE Titov bunker mamac za turiste\nDa postoji, SFRJ bi danas slavila Dan Republike, a jedan od simbola te države bilo bi skrovište čiju je izgradnju naredio vrhovni komandant strahujući od atomskog napada.\nLanger: Beograd je ključno mesto\nBir fest, jedanaesti po redu, počinje večeras, a jedna od zvezda prve večeri je i grupa “Atomsko sklonište”. Frontmen benda Bruno Langer kaže da su svi uspesi ovog sastava vezani za Beograd, pa očekuje večeras sjajnu atmosferu.\nSutra počinje Bir fest - uživanje u muzici i pivu do nedelje\nNastupom Zvonka Bogdana, Masima Savića, Ramba Amadeusa i grupa "Belgrade Blues Factory", "Bad Copy" i "Sunshine" sutra na Ušću počinje Beogradski bir fest.\nStan za superbogataše otporan čak i na nuklearnu kataklizmu\nKada kupite kuću ili stan iz snova, sigurno mislite da je to zauvek. Međutim, sa sigurnošću to mogu da kažu samo oni koji kupe luksuzni stan u jednom silosu u Kanzasu, koji može da "preživi" pandemiju, atomske bombe, terorističke napade i razarajuće oluje, a košta od dva do sedam miliona dolara.\nSinoć otkazan koncert u Kraljevu, večeras dupla svirka\nRok grupe "Atomsko sklonište", "Galija" i "Divlje jagode" nastupiće večeras na hard-rok festivalu "Hepicentar" u Kraljevu, jer je koncert koji je trebalo da se održi juče, otkazan zbog nevremena koje je zahvatilo taj grad.\nPreživite smak sveta u bunkeru za 50.000 dolara\nJedan preduzetnik koji ima plan o tome kako preživeti smak sveta, prodaje mesta u bunkeru u kalifornijskoj pustinji Mohave.


- Aleksandar Vučić je na sastancima u SNS, kada je tražio podršku za rekonstrukciju, navodio da očekuje od SPS i URS srazmerno isto čišćenje svojih redova. Nakon što se između redova Dinkićevih izjava može pročitati da on ne želi da menja sebe i dva svoja ključna čoveka - Suzanu Grubješić i Vericu Kalanović - u SNS su rešili da pojačaju pritisak i da ih podsete na računicu da SNS i SPS mogu da vladaju i bez njih - kaže naš izvor iz SNS.\nU URS se juče niko iz vrha stranke nije javljao niti odgovarao na poruke, sem portparola Marka Selakovića.\n- Naš rad je potpuno otvoren za kritiku kako unutar naše stranke, tako i za kritiku naših partnera i javnosti - kaže Selaković i dodaje da će “Stav glavnog odbora URS biti jedini zvanični stav koji će URS zauzeti kada je reč o rekonstrukciji Vlade”.\nDok su danima u prvom planu bile muke Vučića i Dačića sa promenama u njihovim strankama (Vučić treba da promeni “Tomine ljude”, dok Dačić treba da se odrekne najbližih saradnika iz vrha SPS), sada je loptica rekonstrukcije u dvorištu URS, naročito nakon ove izjave Vučića: “Neću i ne pada mi na pamet da Dinkiću bilo šta obrazlažem i dokazujem, narod je taj kome nešto treba da dokažemo i pokažemo.” Lider SNS je tako reagovao na izjavu Dinkića da neće smenjivati svoje ministre ako mu koalicioni partneri to dobro ne obrazlože i ne pokažu bolje kandidate ako ih imaju.\nDok traje borba za pozicije, ministri iz SPS se trude da pokažu smirenost - Žarko Obradović i Slavica Đukić Dejanović kažu da će ministri poštovati odluku Ivice Dačića. Oni su novinarima na obeležavanju Mišićevih dana u Struganiku rekli da do sada nije bilo razgovora o eventualnoj zameni resora stranaka u koaliciji na vlasti, te da će o daljoj saradnji sa URS odlučiti lideri stranaka.\n- Buduća uloga URS u Vladi zavisiće pre svega od stava te stranke, a odluku će doneti predsednici partija koje čine koaliciju, Dačić, Vučić i Dinkić - reklo je dvoje ministara.\nNaš sagovornik iz vrha vlasti kaže da su trenutno tri opcije u igri (vidi grafiku), ali da je ipak i dalje najizglednija ona po kojoj će SNS smeniti tri, SPS dva a URS jednog ministra.\n- Dačiću, Vučiću i Dinkiću je jasno da bi u očima EU, nakon dobrog zaleta sa Briselskim sporazumom, dosta pokvarili novim izborima. Prepucavanja u javnosti i van nje se vode samo zbog što boljih pozicija uoči konačnog dogovora - svako želi da spase što više svojih ljudi - kaže naš izvor.


- Ovo je opasna igra sa posledicama... legalni razlog za zaplenu nije osnovan...oslobadjanje tankera je u interesu svih zemalja -\n"Ovo je opasna igra sa posledicama... legalni razlog za zaplenu nije osnovan...oslobadjanje tankera je u interesu svih zemalja", istakao je Musavi, prenosi Rojters ppzivajući se na iransku agenciju IRNA.\nIran je upozorio i na recipročne mere ako tanker ne bude bio osobodjen.\nBritanska vlada saopštila je u četvrtak da su tri iranska broda pokušala da blokiraju prolaz britanskom tankeru kroz Ormuški moreuz, ali da su se povukla posle upozorenja britanskog ratnog broda.\nVelika Britanija podigla je na najviši, treći nivo, upozorenje za brodove, koji plove pod zastavom te zemlje u vodama Irana\nBritanska kraljevska mornarica zaplenila je iranski tanker kod Gibraltara zbog sumnje da krši sankcije noseći naftu za Siriju. istakao je Musavi, prenosi Rojters ppzivajući se na iransku agenciju IRNA.\nBritanska kraljevska mornarica zaplenila je iranski tanker kod Gibraltara zbog sumnje da krši sankcije noseći naftu za Siriju.


Slovenački metal na petom Festivalu srpskog podzemlja! : Nadlanu.com\nObjavljeno 28. jan 2019. / 09:00:28\nOvoga puta bend će nastupiti kao specijalni gosti Festivala srpskog podzemlja i pružiti nam ugođaj sa šmekom stare škole 80-ih godina. Još od 80-ih delujući na marginama muzičke scene Slovenije vešto nas opominju i upućuju da prave vrednosti nikada ne mogu da budu gurnute u zapećak, dokle god postoje iskreni borci za andergraund.\nFESTIVAL SRPSKOG PODZEMLJA U NOVOM SADU: Underground nema…\nFestival srpskog podzemlja 16. i 17. marta u Novom Sadu!\nFestival srpskog podzemlja održaće se u hali 6 Novosadskog sajma i delom je podržan od strane SKCNS kao i EPK.\nFestival srpskog podzemlja


Tema: Tačija boli za planove\nTači: Zaboravite Banovih šest tačaka!\nNedelja, 30. novembar 2008. 16:27 Premijer Kosova Hašim Tači poručio je danas domaćoj i stranoj javnosti da zaboravi šest tačaka generalnog sekretara Ban Ki Muna o raspoređivanju Euleksa na Kosovu na osnovu dogovora UN i Beograda.\n"Zaboravite šest tačaka, neće se to primeniti na Kosovu, one nisu naša tema, tema je sprovođenje volje naroda Kosova, izgradnja i razvoj države, primena dokumenta predsednika Ahtisarija – šest tačaka je mrtvo", rekao je Tači u razgovoru sa građanima u Rečanima, kod Prizrena.\nTači je rekao da treba "zaboraviti na šest tačaka jer su one loši snovi Beograda", dodajući da je cilj Prištine bio da tih šest tačaka ne budu deo nijednog dokumenta.\nPovodom inicijative predsednika Srbije Borisa Tadića o reviziji Kumanovskog sporazuma, Tači je rekao da međunarodni i predstavnici Beograda mogu da razgovaraju o problemima unutar Srbije, ali ne i o Kosovu.\nTači je naveo da "Kosovo ima svoju vojsku, svoje bezbednosne organe, NATO", ističući da su "suverenitet i integritet Republike Kosova neotuđivi".\n"Svaki srpski vojnik i srpska administracija je napustila Kosovo, ali san Beograda ostaje, ja im taj san neću braniti, ali su ti snovi umrli na Kosovu", rekao je Tači.\nKosovski premijer je dodao da Euleks ima mandat EU i da može da funkcioniše samo u okviru tog mandata, da poštuje kosovski Ustav i kosovsku realnost.\n"Ja ću zatražiti početak operacionalizacije Euleksa, nudim našu punu saradnju, a Euleks treba da od prvog dana funkcionise i na severu Mitrovice", rekao je Tači.\nOn je zahvalio predstavnicima svih političkih stranaka i civilnog sektora na jedinstvenom stavu povodom nepriznavanja šest tačaka. Tači nije isključio mogućnost "frustriranih pojedinaca", ali, po njemu, zvaničan stav Kosova jeste prihvatljiv najvećem broju građana Kosova.\nKad je reč o puštanju na slobodu tri nemačka agenta, Tači je samo rekao da je to "stvar sprovođenja zakona i pravosudnih organa a to znači da politika treba da bude što dalje".\nRe: Tačija boli za planove


Novopazarska Zelena pijaca i ovog utorka bogato snabdevena\nNaslovnica Sjeverni Sandžak Novi Pazar Novopazarska Zelena pijaca i ovog utorka bogato snabdevena\nSunčano i toplo vreme izmamilo je Novopazarce da izađu i odu do novopazarske Zelene pijace. I ovog utorka ponuda je bila bogata. Međutim, kako kažu prodavci prodaja je slaba a kupaca je malo, ali i oni koji dođu kupuju na kilo ili dva. Takođe, su istakli da su cene iste kao i prethodne nedelje.\n„kada je povrće u pitanju za spanać trebate izdvojiti od 130 do 150 din u zavisnosti od kvaliteta. Za prasu 150, krompir od 60 do 100 dinara, za papriku 300, paradajiz 200. Dok za jabuku trebate izdvojiti od 70 do 80 dinara, nar 250, japanska jabuka 350, za banana od 130 do 150 dinara”, istakao je prodavac Safet Demirović.\nUkoliko želite da kupite sveže i kvalitetno voće i povrće, onda obavezno posetite Zelenu pijacu, jer kada prošetate pijacom teško da ćete moći odmah da se odlučite šta ćete kupiti jer je ponuda veoma bogata.


Na sjednici Skupstine Opštine Gusinje usvojen rebalans budžeta za 2019. godinu\nПочетнаNovoNa sjednici Skupstine Opštine Gusinje usvojen rebalans budžeta za 2019. godinu\nby - admin on - новембар 01, 2019\nGUSINJE- Na sjednici SO Gusinje, usvojen je rebalans budžeta opstine za 2019. godinu. Prema riječima Sekretara Sekretarijata za privredu, razvoj i finansije Admira Mulamekića, rebalansom je uvećan budžet na 1 605 400,00 € sto je za oko 81.000 € vise u odnosu na trenutno važeći budžet koji je iznosio 1 523 550,00 €.\nTakođe, naglasio je da je glavni razlog zbog kojeg se pristupilo izradi Odluke o izmjenama i dopunama Odluke o budžetu za 2019. godinu taj sto je Opština Gusinje dobila donaciju od EU, koja se odnosi na realizaciju prekograničnog projekta koji je Opština Gusinje realizovala u partnerstvu sa JKP Vrela iz Sjenice.\nU strukturi izdataka, vidljivo su umanjeni izdaci za bruto zarade na teret poslodavca, zbog toga što nije došlo do popune upražnjenih radnih mjesta, za koja su bila izdvojena sredstva u budžetu za 2019.godinu.\nMulamekić je dodao, da su Kapitalni izdaci uvecani su za oko 94.000€.\nNa kraju, glasovima većine vladajuće koalicije usvojen je predlog Odluke o izmejnama i dopunama Odluke o budžetu Opštine Gusinje za 2019.godinu.


U sklopu projekta "Iskustveno učenje", koji Kolping društvo Srbije sprovodi u saradnji sa osnovnim i srednjim školama sa teritorije cele Srbije, u sredu, 20.05.2015. sa početkom u 17:30 časova održaće se Sajam profesionalne orijentacije, u dvorištu galerije "Kuća Vojnovića", u Inđiji.\nJedan od velikih problema sa kojima se mladi u Inđiji, pa i u celom društvu, susreću je nezaposlenost. Učenici srednje škole "Dr Đorđe Natošević" odlučili su da pokušaju da doprinesu rešavanju ovog problema tako što će organizovati "Sajam profesionalne orijentacije". Na ovom sajmu privrednici sa teritorije opštine Inđija će imati priliku da mladim ljudima predstave svoj rad, kao i za kojom vrstom stručnih profila će eventualno imati potrebu u skorijoj budućnosti. Takođe, ovakva vrsta direktnog, neposrednog kontakta i prilika za dijalog između mladih ljudi i privrednika će veoma pomoći mladima koji tek treba da se odluče koju srednju školu da upišu, u odabiru buduće profesije. Pored sajma profesionalne orijentacije, koji organizuju učenici smerova ekonomski tehničar i komercijalista, biće održana i "Revija maturskih haljina i frizura", koju priređuju učenici smera muški/ženski frizer, a za osveženje svih učesnika zaduženi su učenici smera kuvar/konobar. Održavanje ove akcije podržala je kompanija Henkel Srbija.\nOva akcija se realizuje u sklopu projekta "Iskustveno učenje". Osnovna ideja projekta je povezivanje nastavnog gradiva sa društveno korisnim radom u lokalnim zajednicama. Učestvujući u organizaciji i realizaciji lokalnih, društveno korisnih akcija, učenici produbljuju svoje znanje, stiču određene praktične veštine i razvijaju osećaj društvene odgovornosti. Do sada je u projektu učestvovalo više od 200 učenika iz više gradova Srbije.


Sigurno znate situaciju kad doručkujete, ali ponovo osetite glad već u 11 časova. Možda je to zato što ne jedete pravi doručak – trebalo bi da se okrenete proteinima.\n– Ona su klasična hrana za doručak sa dobrim razlogom: jaja su ekonomičan i hranljiv izbor koji doručku daje prirodnu dozu hranljivih materija – kaže nutricionistkinja Loren Manaker za Eat this.\nTo pokazuje australijsko istraživanje iz 2020. godine u kojem su ljudi dobili jedan od dva doručka – jaja i tost ili žitarice sa mlekom i sokom od pomorandže. Naučnici su otkrili da su učesnici koji su jeli doručak sa jajima, za ručak unosili oko 300 kalorija manje nego oni koji su jeli žitarice.\n– Grčki jogurt je izvor proteina i kalcijuma i sadrži žive kulture koje su korisne zdravlje creva, ali mnoge namirnice koje se dodaju grčkom jogurtu imaju malo hranljivih materija ili visoke kalorije. Dodaci poput granole i meda mogu učiniti da hrana dobra za vas, poput grčkog jogurta, postane šećerna bomba – upozorava.


Sport arhiva vesti 25.01.2017 - Naslovi.net\nNajveće Liverpulovo pojačanje: Koutinjo potpisao novi ugovor!\nBrazilac postao najplaćeniji igrač u klubu. Na Enfild Roud nije stigao neki novajlija zvučnog imena, ali se navijači Liverpula ovog jutra osećaju kao da su dobili najveće pojačanje. Vest dana na Ostrvu glasi: Filipe Koutinjo je produžio ugovor sa… »\nSportske.net: Kutinjo je potpisao, njih trojica su sledeći!Dnevnik: Fudbal-vesti: Kutinjo postao najplaćeniji fudbaler Liverpulajoš 10 povezanih\nJokić vodio Denver do pobede protiv Jute (VIDEO)\nKošarkaši Denvera pobedili su prošle noći ekipu Jute sa 103:93 u američkoj NBA ligi, a najzaslužnijih za taj trijumf bio je srpski reprezentativac Nikola Jokić. Jokić je za 35 minuta na terenu postigao 23 poena uz 11 skokova, šest asistencija… »\nRadio 021: VIDEO: Jokić ponovo sjajan, odveo Denver do nove pobedeDnevnik: NBA: Jokić vodi Denver ka plej-ofu, Bjelica bez poenajoš 10 povezanih\nZvezda traži da joj se prizna titula iz 1946.\nFudbalski klub Crvena zvezda uputio je zvaničan zahtev Fudbalskom savezu Srbije da joj prizna titulu iz 1946. godine, potvrdjeno je agenciji Beta u klubu. Ako FSS uvaži zahtev Zvezde, klub iz Ljutice Bogdana će imati 28 trofeja prvaka države… »\nVečernje novosti: Zvezda traži titulu iz 1946!Sportske.net: Zvezda rekla svoje, stigla i prva reakcija iz FSS!još 8 povezanih\n25.01.2017 Sport, izvori


Kosovo i RS u istom košu? - Direkt Portal\nKosovo i RS u istom košu?\n29.08.2018 12:21 dodik, razgraničenje, RS, vucic 0\nČini se da sve veći broj stranih političara u načelu podržava ideju razgraničenja Srbije i Kosova, ali istovremeno upozoravaju da to ostavlja prostor za posledice po druge države na Balkanu, piše "Dojče vele"\nAko pretpostavimo da unutrašnji dijalog o Kosovu još traje – a niko još nije objavio da je završen – jedna ideja dobija sve više prostora u srpskoj javosti. Izvestan broj intelektulaca, naime, insistira na tome da bi rešavanje kosovskog pitanja trebalo povezati sa statusom Republike Srpske.\nObjašnjenje je na prvi pogled jednostavno: ako Albanci na Kosovu imaju pravo na samoopredeljenje, i na osnovu toga potražuju punu nezavisnost, isto takvo pravo bi se moralo tražiti i za Srbe u Republici Srpskoj. Zagovornici te teorije podsećaju da se na etničkom principu raspala i bivša SFRJ, i da se situacija na Balkanu neće rešiti dok taj princip ne bude važio za sve.\nTakav stav nije trenutno deo političkog mejnstrima, jer ga nije izneo ili podržao niko iz vladajuće koalicije Srbije, ali on, reklo bi se, dobija sve više pristalica u toj zemlji. Utoliko pre se može govoriti da će najverovatnije sve više dobijati na značaju kako se bude približavala konačna odluka o Kosovu.\nKako predsednik Aleksandar Vučić uglavnom govori da Srbija u tom procesu neće moći da dobije sve, ali da će pokušati da dobije nešto ili izgubi što manje, insistiranje na nezavisnosti Republike Srpske vidi se i kao neka vrsta kompenzacije za potencijalne gubitke oko Kosova. Sa druge strane, forsiranje takvog stava se u krugovima njegovih zastupnika vidi i kao pokušaj pritiska na zapadnu međunarodnu zajednicu, kako bi se upozorilo na sve moguće komplikacije koje mogu nastati zbog rešenja kojim Srbija ne bi bila zadovoljna.\nTu bi takođe trebalo skrenuti pažnju da zabrinutost za sudbinu Bosne i Hercegovine već postoji. Veliki broj stranih političara u načelu podržava ideju razgraničenja ili korekcije granica, ali istovremeno upozoravaju da to ostavlja prostor za posledice po druge države na Balkanu.\nIstoričar i predsednik Naprednog kluba Čedomir Antić za DW ocenuje da su velike sile u jugoslovenskoj krizi nastupile licemerno i da je pravo na samoopredeljenje dato za 1.600.000 Albanaca, ali da to pravo nije dobilo 1.750.000 Srba van Srbije. To je, prema njegovim rečima, ostavilo gomilu problema u svim balkanskim državama.\nMislim da ta dva pitanja ne bi trebalo povezivati i da je Kosovo slučaj za sebe, kaže za DW Aleksandar Popov, direktor Centra za regionalizam. „Bosna i Hercegovina je međunarodno priznata država, članica Ujedninjenih nacija, i ukoliko bi se jedan njen entitet pripojio Srbiji, BiH bi se praktično raspala. Mi ovde govorimo o suverenoj državi koja je uspostavljena Dejtonskim mirovnim sporazumom, iza koga stoje velike sile, i njeno rastakanje bi dovelo do posledica koje svakako ne možemo ni da predvidimo“, upozorava Popov.\nŠta bi u tom slučaju Srbija mogla dobiti i da li bilo šta time dobija, ukoliko, recimo, krene da povezuje ta dva pitanja – Kosovo i Republiku Srpsku? Aleksandar Popov smatra da se na taj način ne može dobiti mnogo. Popov podseća da je tokom proteklih godina u Srbiji bilo političara koji su „želeli da pojačaju svoj rejting u pregovorima oko Kosova time što su bili za to da ako se izgubi Kosovo onda je rezervna varijanta pripajanje Republike Srpske Srbiji.“\nA Čedomir Antić primećuje da je zapravo ključno pitanje ko može ozbiljno da shvati Srbiju „koja ima dvadeset raznih rezolucija i deklaracija, koje kažu da je Kosovo Srbija i da neće prihvatiti podelu. A onda se pojave tamo neka premijerka, i predsednik, i ministar spoljni, koji govore o razgraničenju i podeli, a ujedno svi oni kažu da neće priznati nezavisnost Kosova“.\nKompletnu analizu možete pročitati ovde.


Kultura 7. mart\nRaspisan literarni i likovni konkurs…\nIzložba Udruženja žena „Novoseljanke“ ,,U…\npetak, 18. novembar 2016. 18:09h\nPredstavnici Novak Đoković fondacije i Radio-televizije Vojvodine u okviru humanitarnog projekta "Ruka tvoje Vojvodine", dodelili su danas didaktička i tehnička sredstva, sportske rekvizite i igračke mališanima Predškolske ustanove "Bambi" u Opovu.\nU narednih mesec dana fondacija i RTV zahvaljujući zajedničkoj saradnji organizovaće dodelu novogodišnjih poklona za više od 600 mališana na teritoriji Vojvodine.\nNakon Opova, poklone će dobiti i PU "Poletarac" u Odžacima, potom mališani iz hraniteljskih porodica iz Sremske Mitrovice, Šida i Rume, kao i deca iz Udruženja Roma "8. april" iz Srbobrana.\nVeoma samo srećni što imamo priliku da ove godine ulepšamo predstojeće praznike deci i njihovim porodicama iz Vojvodine. Ovo je četvrta godina za redom da Fondacija organizuje akciju dodele novogodišnjih paketića, s tim da smo ovaj put partnera prepoznali u RTV i priključili se projektu "Ruka tvoje Vojvodine". Potrudili smo se da saznamo šta je to što nedostaje predškolskim ustanovama i sa puno pažnje i ljubavi pripemili poklone. Verujemo da će didaktička sredstva, sportski rekviziti, i igračke pomoći vaspitačima u svakodnevnom radu sa mališanima u predškolsoj ustanovi u Opovu, ali i u drugim gradovima koje ćemo posetiti u narednom periodu. Uz poklone namenjene vrtićima i mališanima iz hraniteljskih porodica, želimo da ulepšamo naredne praznike, ali i ukažemo na važnost ulaganja u rani razvoj i rano obrazovanje naših najmlađih, istakla je Džudža Jakovljević.\nKao i svake godine Radio-televizija Vojvodine realizuje novogodišnji program koji je nešto drugačijeg karaktera samim tim što smo svi u jednom veselom prazničnom duhu. U središtu naše pažnje, u iščekivanju Nove 2017. godine, biće porodica, tradicionalne vrednosti i duh zajedništva. U sklopu našeg programskog sadržaja ove godine uradili smo specijalni projekat koji simbolično nosi naziv „Ruka Tvoje Vojvodine“. Emisiju realizujemo u partnerstvu sa Fondacijom Novak Đoković i ono što je bitno naglasiti jeste da je emisija humanitarnog karaktera kojom promovišemo humanost i zajedništvo. Kroz ovu emisiju posetićemo vojvođanske lokalne samouprave i mališanima u predškolskim ustanovama, hraniteljskim porodicama, i drugim udrženjima kojima su sredstva neophodna, uručiti donacije, kako bi ih obradovali u ovim prazničnim danima. Radio-televizija Vojvodine u sklopu poseta održaće poklon koncert lokalnim samoupravama u kojem će pored Narodnog orkestra RTV učestvovati i dečiji lokalni horovi i kulturnoumetnička društva, istakao je dr Miodrag Koprivica, generalni direktor Radio-televizije Vojvodine.\nvrtić bambi opovo\nruka tvoje vojvodine


CRNADAK SE OGRADIO OD DODIKOVE PODRŠKE HOFERU: Austrija i BiH usvojile akcioni plan za podršku reformama! - GlobalCir\nMinistar inostranih poslova BiH Igor Crnadak i austrijski šef diplomatije Sebastijan Kurz usvojili su danas okvirni akcioni plan saradnje BiH i Austrije za narednu godinu. Akcionim planom definisani su pravci saradnje u oblasti evropskih integracija i spoljne politike, a u okviru berlinskog procesa i austrijskog predsjedanja OEBS-om u 2017. godini, saopšteno je iz Ministarstva inostranih poslova BiH.\nDefinisano je austrijsko učešće u programima koji se sprovode u BiH, a koje finansira EU, te su date smjernice saradnje u oblasti ekonomije, zaštite okoline i razvoja, kulture, obrazovanja, nauke, te izbjeglica i migracija. Na sastanku je dogovoreno da austrijski šef diplomatije 2017. godine posjeti BiH, gdje će razgovarati sa omladinskim udruženjima, studentima i drugim predstavnicima mladih iz Sarajeva, Banjaluke i Mostara o rješavanja problema i perspektive mladih u procesu pridruživanja EU.\nCrnadak je upoznao sagovornika da podrška koju je predsjednik Republike Srpske Milorad Dodik dao jednom od kandidata na jučerašnjim predsjedničkim izborima u Austriji “ne predstavlja stav većine naroda u Srpskoj, koji je uvijek bio posvećen evropskim vrijednostima, već lični stav”. U tom kontekstu, Crnadak je zamolio Kurza da se založi da ovaj “nediplomatski potez predsjednika Republike Srpske ne stvori negativne efekte po srpski narod, Republiku Srpsku i BiH u okviru buduće saradnje sa Austrijom, te u okviru evropskih integracija BiH”.\nCrnadak je učestvovao u Beču na otvaranju ministarskog dijela Međunarodne konferencije o nuklearnoj bezbjednosti, koja se održava u organizaciji Međunarodne agencije za atomsku energiju od 5. do 9. decembra. Očekuje se da će na konferenciji biti usvojena deklaracija.


Osnovna škola "Petar Petrović Njegoš" ostala bez fizičkog obezbeđenja\nOsnovna škola „Petar Petrović Njegoš“ ostala bez fizičkog obezbeđenja\nObjavljeno 10.02.2017. u 23h\nOsnovna škola „Petar Petrović Njegoš“ ostala je 1. februara bez fizičkog obezbeđenja jer radnici agencije koja je pružala usluge, nemaju licence obavezne po Zakonu o privatnom obezbeđenju i detektivskoj delatnosti.\nPrimena zakona otpočela je 1. januara 2017. godine, a licence izdaje Ministarstvo unutrašnjih poslova.\nIako se za fizičko obezbeđenje opredelilo manje od 50 odsto roditelja ukupnog broja učenika, vest o prestanku saradnje sa agencijom za obezbeđenje brzo se proširila.\nDirektor škole, Miroslav Brnjoš, pojasnio je kako je škola došla u ovu situaciju.\n– U momentu kada smo sklopili Ugovor o saradnji sa agencijom za fizičko obezbeđenje, ona je bila uredno prijavljena u Agenciji za privredne registre, što je bio dovoljan uslov da ih angažujemo. Očekivali smo da će oni do 1. januara ispuniti i obavezno licenciranje radnika, međutim, to se nije desilo. Nakon što je raskinut ugovor sa tom agencijom, u dogovoru sa Savetom roditelja škole, tražili smo ponude od dve agencije koje imaju licencirane radnike. Savet roditelja će se ponovo sastati 21. februara i tada će doneti odluku koja je ponuda najbolja za decu i školu, kaže Brnjoš za portal I love Zrenjanin.\nU međuvremenu, dok se ne pronađe nova agencija, škola je pojačala interno dežurstvo pa brigu o deci vodi više dežurnih nastavnika, a uključene su i tetkice.\nDrugi problem koji se javlja jeste slabo interesovanje roditelja učenika viših razreda za obezbeđenje, ali i slaba naplata.\n– Kada smo radili anketu kojom smo od roditelja zatražili da se izjasne da li žele da škola ima fizičko obezbeđenje, pristalo je njih 499 od ukupno 1232. To je manje od 50 odsto, ali je pored toga i naplata veoma slaba. Od 17. januara kada je počelo drugo polugodište, za obezbeđenje je uplaćeno 3.400 dinara, navodi direktor.\nRadnici agencije za obezbeđenje koji su psolednjih desetak godina bili prisutni u ovoj školi, bezbroj puta su sprečili vršnjačko nasilje, ali su vodili računa i da deca budu bezbedna onda kada napuste objekat.\n– Bilo je mnogo situacija u kojima su radnici fizičkog obezbeđenja sprečili da se dese opasne stvari. Postavljali su se prijateljski između dece, i zaista smo bili zadovoljni. Oni su imali dužnost da kontrolišu ne samo školu i dvorište, već i zonu od semafora na magistrali, okolinu, sve do kapije, kaže Brnjoš.\nOsnovna škola Petar Petrović Njegoš je najveća škola u Srednjobanatskom okrugu, i takva je interesantna i licima čije namere nisu uvek jasne. Međutim, ovde se ništa ne prepušta slučaju, već se po proceni alarmira i policija. Među roditeljima se u poslednje vreme prepričavao događaj o licu koje je kombijem dolazilo ispred ove škole u želji da ostvari komunikaciju sa decom. Priče su se ispostavile tačnim, pa je o ovome obaveštena i policija. U ovakvim situacijama od izuzetnog značaja za bezbednost učenika bilo bi prisustvo školskog policajca. Ova zrenjaninska škola godinama pokušava da dobije takvo lice ali bezuspešno, iz razloga nedostatka kadrova u policiji.\nTagovi:škola petar petrović njegoš, Vesti Zrenjanin


Hugo Boss uvodi novu semu lojalnosti kupaca na bazi Aldata rešenja – Personal magazin\nHUGO BOSS UZ POMOĆ „ALDATA LOYALTY” SISTEMA GRADI BAZU I STIMULIŠE LOJALNOST SVOJIH KUPACA Vodeća finska „Hugo Boss“ prodavnica i specijalista za softverska rešenja u maloprodaji, kompanija Aldata, započele su implementaciju…\nHUGO BOSS UZ POMOĆ „ALDATA LOYALTY” SISTEMA GRADI BAZU I STIMULIŠE LOJALNOST SVOJIH KUPACA\nVodeća finska „Hugo Boss“ prodavnica i specijalista za softverska rešenja u maloprodaji, kompanija Aldata, započele su implementaciju nove šeme lojalnosti kupaca zasnovane na karticama, koja će biti primenjivana ekskluzivno u centralnoj prodavnici u Helsinkiju. Ova šema, koja će zaživeti već u septembru 2009. integriše podatke koji se u realnom vremenu prikupljaju na prodajnom mestu (POS) i podupire planove kompanije da poveća bazu lojalnih kupaca sa trenutnog nivoa od 1.000 članova na 10.000 članova do kraja 2010. godine.\nNova Hugo Boss šema podrazumeva punu funkcionalnost rešenja „Loyalty“ – uključujući „veb-klub“, digitalni marketing i upravljanje sistemom. Nova šema funkcioniše na dva nivoa: standardnom i „VIP“, za posebno značajne klijente. Standardni članovi kluba redovno dobijaju informacije o novim proizvodima i ponude, a kada kupac u Hugo Boss-u potroši iznos koji je unapred definisan, on prelazi na „VIP nivo“ i pridružuje se „Black Card“ klubu. Ovde kupci imaju znatno više privilegija poput pristupa veb-klubu gde mogu da vide detalje o ekskluzivnijim ponudama za vrhunsku robu.\n„Aldata Loyalty“ je rešenje za digitalni marketing i upravljanje odnosima sa kupcima (eCRM) koje omogućava maloprodajnim organizacijama da analiziraju ponašanje kupaca i kupovne navike i momentalno reaguju novim ponudama preko digitalnih komunikacionih kanala koji najviše odgovaraju svakom kupcu ponaosob. Marketing-osobe tako mogu da kreiraju kampanje koje su znatno usredsređenije i efektnije od konvencionalnih, kao i da ih plasiraju direktno „u ruke“ kupaca, u trenutku koji je najznačajniji za uticanje na odluku o kupovini. Aldata Loyalty je rešenje tipa „softver kao usluga (SaaS)“, što znači da se korisnici ne izlažu potrebama za licencama ili infrastrukturnim troškovima.\n„Nova ’Aldata Loyalty’ šema je uzbudljiv iskorak za nas,” rekao je Jukka Holkeri, upravnik ove Hugo Boss prodavnice. „Sve što smo imali u sklopu starog sistema bio je jednostavan registar u okviru našeg POS sistema. Sada možemo efikasnije da se ciljano obraćamo kupcima i ispunjavamo njihove zahteve, kao i da efikasnije unakrsno prodajemo svoje proizvode i ohrabrujemo ih da ponovo kupuju kod nas. Pored toga, dva nivoa članstva u programu nam omogućava da unapredimo svoje višekanalne marketing programe i povećamo povraćaj investicije u svakoj kampanji.”\nHugo Boss uvodi novu semu lojalnosti kupaca na bazi Aldata rešenja was last modified: September 2nd, 2009 by Redakcija\nAldata LoyaltyCRMeCRMHugo BossLoyalty


Foto: Nemanja Nikolić, Beta\nmilan bozovic\t 23.04.2021. 18:26h\nDok Đukanović truje narod u regionu pričama o bujanju velikosrpskog nacionalizma, deca njegove rođene sestre Ane Kolarević žive u srpskoj prestonici. Naslednica Kolarevićeve u centru ima stan od 129 kvadrata\nPredsednik Crne Gore Milo Đukanović opet se obrušio na Srbe. Međutim, u moru zapaljivih izjava u kojima se pljuje Srbija zaboravio je da pomene da deo njegove porodice živi upravo u Beogradu, gde imaju i luksuzne nekretnine. Prema saznanjima Kurira, deca Ane Kolarević, rođene sestre Mila Đukanovića, Emina (37) i Edin Kolarević (38) žive u Beogradu.\nĐukanović je pre dva dana poručio da se novo bujanje velikosrpskog nacionalizma pokušava adresirati Crnoj Gori, dok je izjave predsednika Srbije Aleksandra Vučića o Crnoj Gori ocenio kao „samosažaljivo prenemaganje“.\n- Pokušajmo da se prisetimo jedne štete i žrtve koju je crnogorski nacionalizam izazvao. Izgleda mi čudno i nerazumljivo to što predsednik Srbije sebe poistovećuje sa Srbijom, a Srbiju sa velikosrpskim nacionalizmom. Pod plaštom zaštite prava ugroženog srpskog naroda u regionu ugrožava se stabilnost regiona - poručio je Đukanović.\nNa ovu njegovu izjavu prvi je reagovao Milan Knežević, jedan od lidera Demokratskog fronta, i to porukom na Tviteru da, ukoliko je Srbija toliko loša, što onda ne vrati porodicu iz te zemlje.\n- Milo, ako su Srbija i Vučić takvi monstrumi, što ne skloniš sestru, sestričinu i ostale prvofamilijaše iz jazbine velesrblja, nego ih puštaš da tuguju i venu za Crnom Gorom po Vračaru i Beogradu na vodi? Jesi li to od tuge za njima počeo da puštaš brkove - napisao je Knežević.\nEmina i Edin Kolarević, sestričina i sestrić predsednika Crne Gore, navodi izvor našeg lista, već izvesno vreme žive u prestonici Srbije.\n- Edin Kolarević u Beogradu nema nekretnine na svoje ime, dok njegova sestra Emina ima stan na dva nivoa u strogom centru grada - dodaje izvor našeg lista.\nU Srbiji htela da kopa nikl\nAna Đukanović, udato Kolarević, povezivana je s firmom „Srbija nikl“, koja je pre nekoliko godina bila zainteresovana da ulaže u istraživanje i eksploataciju rude nikla u Srbiji - na području Topole, Mokre Gore i Vrnjačke Banje. Njeno ime pominje se u „rajskim papirima“, aferi iz 2017, kada je iz dve agencije za pružanje ofšor usluga i poslovnih registara procurilo 13 miliona dokumenata o ofšor biznisu moćnih ljudi širom sveta. U tim dokumentima navodi se da su Ana Đukanović (Kolarević) i njen partner Radomir Vukčević osnovali dve ofšor kompanije na Malti („Ranin Ltd“ i „Ruukki International Ltd“) koje su povezane s rudarskom industrijom i preradom minerala.\nPrema podacima iz katastra, Emina Kolarević ima stan od 129 metara kvadratnih u Ulici Svetozara Markovića, u delu ulice koji pripada opštini Savski venac. Kako je navedeno na sajtu ove institucije, u pitanju je dvoetažni stan - u nivou potkrovlja 1 i potkrovlja 2, a Kolarevićeva je navedena kao jedini vlasnik nekretnine.\nNekretnina te kvadrature, na toj ekskluzivnoj lokaciji, prema grubim procenama, teško da se može naći ispod 250.000 evra. Emina Kolarević je i na svom Fejsbuk profilu navela da živi u Beogradu. Nije poznato da li ima biznis u Beogradu, ali u Podgorici, prema pisanju tamošnjih medija, ima firmu „OMG Home“.\nKurir.rs/ Katarina Blagović Foto: Nemanja Nikolić, Beta\nMilo ĐukanovićAna KolarevićEdin KolarevićEmina Kolarevićluksuzni stanovi


VOICE: Država zaobišla zakone u Bečeju\nBeta\t 13. marta 2016. 10:55\nKako bi po svaku cenu realizovala navodnu investiciju iz Kuvajta od 120 miliona američkih dolara u opštini Bečej, država Srbija je zanemarila zakone, proglasila rečno ostrvo u Bečeju državnom svojinom i poklonila ga opštini, piše danas Vojvodjanski istraživačko-analitički centar (VOICE).\nSve to država je uradila kako bi izašla u susret željama Kuvajćana koji su najavili da će izgraditi banjski i turistički kompleks u Bečeju, odnosno “ogroman akva park, spa, velnes, hotele, tržni centar i luksuzne vile sa bazenima”.\nPrethodno su u maju 2015. godine ministar privrede Željko Sertić i predsednik opštine Bečej Vuk Radojević potpisali Memorandum o razumevanju sa kompanijama Alghanim national co. iz Kuvajta i Arab-invest doo iz Novog Sada.\nPre potpisivanja memoranduma, šeik Bašir Abdul Magid Alganem imao je sa saradnicima i sastanak u Beogradu s predsednikom Vlade Srbije Aleksandrom Vučićem.\nInvestitori su se obavezali da će formirati domaće preduzeće i u roku od 90 dana obezbediti 120 miliona američkih dolara, dok su se republička vlada i lokalna samouprava obavezale da će obezbediti 242.785 metara kvadratnih gradjevinskog zemljišta.\nVOICE navodi da je “zanemarivanje” zakona i propisa bilo potrebno kako bi se u planiranom paketu od više od 24 hektara gradskog gradjevinskog zemljišta namenjenog za prodaju investitorima iz Kuvajta našlo i više od sedam hektara vodnog zemljišta, inače neotudjivog javnog dobra u državnoj svojini.\nU cilju kupovine zemljišta i realizacije projekta banjskog kompleksa u Bečeju predstavnik Alghanim National co. Bašir Al Ganim (Bashir Al-Ghanim) osnovao je dva preduzeća u Srbiji, od čega jedno sa domaćim partnerom.\nPartner investitora iz Kuvajta je advokat Vladimir Galić, inače funkcioner Srpske napredne stranke i poslanik te partije u Skupštini Vojvodine.\nUprava za imovinu Vojvodine ocenila je da je Republički geodetski zavod trebalo da, po službenoj dužnosti, na spornoj katastarskoj parceli upiše prava javne svojine u korist Autonomne pokrajine Vojvodine, a ne da to proglasi državnom svojinom pa da je potom prepiše na lokalnu samoupravu, što je učinjeno.\nUprava za imovinu podsetila je da zakon nalaže da pravo svojine stiču osnivači nosioca prava korišćenja, što je u ovom slučaju pokrajina kao osnivač Javnog vodoprivrednog preduzeća Vode Vojvodine, koje je bilo nosilac prava korišćenja.\nVOICE navodi da je rešenje Republičkog geodetskog zavoda, kojim se dozvoljava upis prava svojine u korist Republike Srbije bez prava korišćenja JVP Vode Vojvodine, upućeno Pokrajinskom javnom pravobranilaštvu koje se još nije oglasilo tim povodom.\nDodaje se da je nakon što je pravo svojine preneseno sa države na opštinu, tom vodnom zemljištu promenjena namena i ono je postalo gradjevinsko zemljište.\nVOICE navodi da je to učinjeno zbog toga što vodno zemljište, prema domaćem zakonodavstvu, nije moglo da se ponudi na prodaju niti je na njemu dozvoljena gradnja.\nJedno od partnerskih domaćih preduzeća osnovao je Alen Basil Dajub (Dayoub), Novosadjanin sirijskog porekla, u partnerstvu sa dva sirijska državljanina.\nDajuba su mediji u nekoliko navrata predstavljali kao “bivšeg konzula Sirije u Rusiji”, koji se sada bavi ugostiteljstvom, humanitarnim radom preko Kluba sirijsko-srpskog prijateljstva i posredovanjem izmedju investitora iz arapskog sveta sa vlastima u Srbiji.\nVOICE (www.voice.org.rs) je osnovalo Nezavisno društvo novinara Vojvodine.


“Zastava oružje”, “Krušik” i “Monus” najveći poreski dužnici › Made-in-Germany.rs\nNa čelu liste 422 aktivna preduzeća koja su najveći poreski dužnici u Srbiji, nalazi se kragujevačka kompanija “Zastava oružje”, sa 7,7 milijardi dinara duga, objavljeno je na sajtu Poreske uprave Srbije (PU).\nPo iznosu poreskog duga sa stanjem od 31. marta ove godine, na drugom mestu je “Krušik” iz Valjeva sa dugom od 2,59 milijardi dinara, na trećem mestu je “Monus” iz Beograda sa iznosom od 2,17 milijardi, PPT “Namenska” iz Trstenika je na četvrtom mestu sa 2,14 milijardi, a peta je kompanija “Borba” sa 1,86 milijardi dinara poreskog duga.\nNa ovom neslavnom spisku dalje se nalazi „Lola livnica“ iz Beograda sa dugom od 941,6 milona dinara, “Mera invest” sa 910,5 miliona i “Sloboda” iz Čačka sa 863,4 miliona dinara duga za porez. Na spisku najvećih poreskih dužnika su i “Farmakom”, “Agroživ”, “Mitrosrem”, „Vujić Valjevo“, “Zekstra” grupa, Kompanija “Novosti”, “Komgrap”, “RTS”, Fudbalski klub “Partizan”, “Verano motors”, “Beohemija”…\nMeđu najvećim poreskim dužnicima nalazi se 760 preduzeća koja su u stečaju i likvidaciji, 423 koja su brisana iz registra, 227 u restrukturiranju, kao i 157 firmi kojima je oduzet poreski identifikacioni broj (PIB). U velikim poreskim dugovima je i 706 preduzetnika, na čelu sa Milanom Vasiljkovićem, vlasnikom „Zelene jabuke“ iz Smederevske Palanke, čiji dug iznosi 117,6 miliona dinara.\n“Beobanka” je najveći dužnik u stečaju, sa 30,9 milijardi dinara duga, a za njom je i “Investbanka” sa poreskim dugom u iznosu od 23,2 milijarde dinara. Međutim, Poreska uprava nema mogućnost da prinudno naplati dug od preduzeća koja su u stečaju ili restrukturiranju, objavljeno je na sajtu Poreske uprave.


04.05.2016. – REŠIĆ: SKORA FINALIZACIJA ZAKONSKIH RJEŠENJA U OBLASTI LOKALNE SAMOUPRAVE\nMinistar uprave i lokalne samouprave Republike Srpske Lejla Rešić razgovarala je danas sa načelnikom opštine Kozarska Dubica Milom Zlojutrom o nacrtima zakona iz oblasti lokalne samouprave i najavila skoru finalizaciju tih propisa.\n"Očekujem da u narednom periodu finalizujemo sve primjedbe koje smo dobili sa terena i sa sastanka koji smo održali sa Skupštinom Saveza opština i gradova Republike Srske, gdje smo dobili određenu trijažu, a ostaje nam da to sve još jednom pogledamo, stavimo na papir i uputimo prema Vladi Republike Srpske", izjavila je Rešićeva.\n"Sve preko toga ili drugačije postavljeno ne rješava trenutno situaciju na terenu i praktično ostajemo na istom", istakla je Rešićeva.\n"U tom periodu mogu se dati sugestije i uraditi sistematizacija, a treba računati i na prirodan odliv zaposlenih, jer naša intencija nije da se ljudi ostavljaju bez posla, nego prosto da uvedemo određeni red. U tome su nas podržali i načelnici, jer zaista jeste prilično haotično stanje na terenu", istakla je Rešićeva.\n"Intencija Vlade je bila da se uvede određeni red, jer neki domovi zdravlja imaju više nemedicinskog nego medicinskog osoblja i to je problem koji mora da bude riješen", rekla je ona.


Arena - Beograd - Krav Maga - IKMF Serbia\nŠtark /Beogradska/ Arena je najsavremenije višenamensko mesto za sport, kulturu, zabavu, izložbe, sajmove i druge manifestacije. Arena je objekat sa najmodernijom tehnologijom, univerzalne upotrebe, sofisticiranog marketinga, izuzetne udobnosti, sa sveobuhvatnom ponudom usluga za gledaoce i posetioce.\nNaši treninzi se održavaju u savremenom trim kabinetu površine 120kvm sa strunjačama. Trim kabinet poseduje svu prateću opremu i obezbeđuje idealne uslove za trening. Sala se nalazi ispod severne tribine u ulazu 106.\nVežbači pored urednih i čistih prostorija, specijalne podloge, sistema za regulaciju temperature, multimedijalnih uređaja imaju na raspolaganju dve prostrane svlačionice sa tuševima i personalnim ormarićima za garderobu. Svim vezbačima omogućen je besplatan parking u krugu Arene, kao i maksimalna sigurnost, bezbednosti i privatnost. Lokacija Arene je takva da omogućava odličnu saobraćajnu povezanost sa svim delovima grada bilo da dolazite sopstvenim vozilom ili koristite javni prevoz.\nPočetna grupa: Ponedeljak-sreda-petak 21h\nNapredna grupa: Utorak-četvrtak-petak 21h\nKurs samoodbrane za žene: Utorak-četvrtak 20h i subota 11h\nKIDS program: Utorak-četvrtak 19h\nPredrag: 069/222 92 72\nNenad: 064/4 333 610


MFL DOBOJ: Prvi poraz Kotorana – Glas Regije\nMFL DOBOJ: Prvi poraz Kotorana\nDOBOJ – Šesto kolo u Međuopštinskoj fudbalskoj ligi Doboj proteklo je u znaku dobre i efikasne igre na svim utakmicama a najprijatnije iznenađenje priredio je BSK koji je nanio prvi poraz Borcu iz Kotorskog.\nOpravdanje za neuspjeh kod komšija u Bušletiću Kotoranima ne može biti ni izostanak nekolicine fudbalera jer su domažini odigrali najbolju utakmicu u dosadašnjem toku prvenstva.\nIpak, Borac je zadržao vodeću poziciju na tabeli sa prednošću od četiri boda najbližim preatiocima.Da su Poježani hit jeseni pokazali su i u susretu sa Kalendervčanima koji su otišli sa pet golova u mreži a jedinu pobjedu u gostima zabilježili su „zadrugari“ iz Sijekovca u Zborištu koje još nije uspjelo da osvoji ni jedan bod.\nRezultati 6. kola: Pojezna: 4. juli-27.juli 5:1, Pridjel G ::NK Željezničar-.Ozrenski sokolovi 3:1, Zborište: OFK Zborište-Zadrugar 1:2, Brodsko Polje: Radnički – Polet 3:3, Bušletić: BSK-Borac 4:1.\n« Vic dana: Veš mašina\nDječija kolica za dvije porodice u Derventi »


Država da dreši kesu… – Portal NAŠE SELO\nPosted on June 5, 2019 June 21, 2019 Author Sonja Cvetković\tComment(0)\nStručnjak za poljoprivredu Milan Prostran rekao je danas da država mora da pomogne poljoprivrednicima Srbije ustupanjem semena i goriva kako bi obnovili setvu kukuruza i ublažili štetu od nepogoda.\nOn je za Betu rekao da je sada teško proceniti koliki je gubitak u poljoprivredi zbog poplava i grada jer je „taj postupak u Srbiji dosta spor“, ali bi šteta mogla biti velika, što će uticati i na rast bruto domaćeg proizvoda (BDP).\n„Država mora da odreši kesu i pomogne ratarima da obnove setvu kukuruza jer još postoji mogućnost da setvom nekih sorti ranih hibrida sa vegetacijom od 100 dana stignu do zime za berbu“, rekao je Prostran.\nPšenice će, kako je rekao, biti za domaće potrebe, ako do žetve ne bude novih nepogoda, a možda preostane i za izvoz jer je ove godine zasejana značajno veća površina pa će se gubitak, zbog prolećne suše i setve posle optimalnih rokova, „ispeglati“.\n„Država mora uložiti značajna sredstva u sisteme za odvodnjavanje, nekada su postojala tri, Dunav-Tisa-Dinav, sistem Morava i Ibar- Lepenac, koji su se redovno održavali, a danas je dobar deo tih kanala zamuljen“, rekao je Prostran i dodao da je u Vojvodini postojalo 22.000 kilometara kanala.\nOn je kazao da se odredjeni tereni moraju i pošumljavati da bi se sprečila klizišta, i dizati brane, kao i da ne sme da se dogodi da nečiji privatni interes spreči izgradnju odbrambenog bedema.\nCeh netipične godine, do marta izuzetno sušne, a od aprila previše kišne platiće, prema njegovim rečima, proizvodjači, potrošači, a i uvoznici se raduju visokim cenama voća i povrća.\nDirektor Udruženja Žita Srbije Vukosav Saković kazao je da se očekuje prosečan prinos pšenice do 4,2 tone po hektaru što je za oko 10 odsto manje nego prošle godine, pri čemu bi za izvoz preteklo oko jedan milion tona.\n„Kiša je pomogla da se posle velike suše oporave pšenica, ječam, raž i uljana repica, i ako kiše ne bude u vreme žetve, kao prošle godine kada je zbog toga upropašćen kvalitet, biće viška za izvoz i pšenice i uljane repice“, rekao je Saković.\nKraljevo, 03. juna 2019. – Poplave u selu Sirce. Pet osoba evakuisano je zbog poplava tokom noci u okolini Kraljeva i Cacka, a autobus sa 15 osoba, koji se zbog obilnih padavina zaglavio na putu Kraljevo-Kragujevac, je izvucen, receno je Tanjugu u sektoru za vanredne situacije MUP-a. FOTO TANJUG/ SASA PETROVIC/ bg\nIstakao je da Vode Vojvodina nisu dobro uradile posao i obezbedile da se višak vode kanalima sprovede do reka, što je „napravilo probleme u Banatu“, ali da još nema podataka o procenama štete.\n„Sada zbog vlage očekujemo ubrzan rast ratarskih kultura, ali u pojedinim regionima može biti problema i da zbog raskvašenog zemljišta i nemogućnosti ulaska mehanizacije u njive, usevi ne budu zaštićeni od korovskih biljaka“, rekao je Saković.\n30. marta 2021. Kada se voće i povrće uvozi u Srbiju, proveru na granici rade fitosanitarni inspektori, ali ko kontroliše proizvode u marketima i na pijacama?Jedna američka organizacija analizom 47 proizvoda došla je do zaključka da se ostaci pesticida nalaze između ostalog u jagodama, spanaću, jabukama, kruškama, nektarinama, paradajzu i krompiru. Kako da budemo sigurni […]\nIgra poluistinama se u Srbiji nasavlja, a ako se pitate zašto odgovor je prost. Pa zato što istina nikog ne zanima jer svi vole da slušaju bajke o platama od 900 evra, o liderstvu u regionu, o rastu BDP-a kakav Evropa i svet nisu videli. Sve bruji o povratku na selo, rastu turizma i letovanju […]


Od službenika Centralne banke Bosne i Hercegovine očekujemo poštivanje zajedničkih principa (etičnost, kompetentnost i profesionalizam, ravnopravnost, izvrsnost, timski duh, maksimalnu posvećenost poslu, savjesno i odgovorno obavljanje povjerenih poslova, lojalnost prema instituciji i fokusiranost na rezultate) s ciljem ispunjenja poslovnih zadataka i definisanih ciljeva Centralne banke Bosne i Hercegovine.\nU savremeno doba intenzivnih promjena, jačanja konkurencije i sve veće potražnje za kvalitetnim kadrom,čak i velike, stabilne institucije poput centralnih banaka,suočavaju se s potrebom da pravovremeno reaguju i što učinkovitije upravljaju promjenama. Ljudski resursi su najvredniji kapital Centralne banke Bosne i Hercegovine koji ima ključnu ulogu u njenim poslovnim procesima.\nIzvršavanje zadataka i funkcija Centralne banke Bosne i Hercegovine nezamislivi su bez kvalitetnih ljudskih resursa, visoke profesionalnosti u radu i ličnog doprinosa svakog od njenih zaposlenih.\nImajući to na umu, Centralna banka Bosne i Hercegovine odgovarajućim strategijama osigurava odabir, razvoj, visok nivo motiviranosti i zadržavanje vrhunskih stručnjaka unutar CBBiH.


Država podstiče preduzetništvo\nBeta 26. februara 2016. 13:55\nSledeće sedmice, u utorak 1. marta biće predstavljen program podrške preduzetništvu u Srbiji, jer je 2016. proglašena za „Godinu preduzetništva“, najavio je danas ministar privrede Srbije Željko Sertić.\nOn je na konferenciji „Uloga lokalne samouprave u podsticanju investicionog ambijenta“, koju je organizovala Stalna konferencija gradova i opština (SKGO) kazao da će u utorak biti predstavljeno sve ono što će država preduzeti kako bi podstakla preduzetništvo, koje je „filozofija života kroz koje zemlja može da pokaže svoju kreativnost i snagu“.\n„Preduzetništvo nije samostalna trgovinska radnja, to je pitanje slobode da ispoljite svoju želju i kreirate nešto što će te staviti u interes svoje porodice. To je stvar privatne inicijative“, rekao je Sertić.\nPrema njegovim rečima, osnovna podrška Vlade Srbije preduzetništvu u ovoj godini biće kroz finasijsku i nefinansijsku pomoć koja će im biti obezbedjena na transparentan način, a radiće se i na popravljanju poslovnog ambijenta kroz zakonodavni okvir.\n„Treći stub podrške preduzetništvu biće njegova promocija, jer bez toga ništa nismo uradili. Preduzetništvo moramo da promovišemo kao način života, a za to nam je potrebna pomoć svih“, istakao je Sertić.\nSertić je rekao i da je u regionu veliko takmičenje za privlačenje investicija, jer je svuda velika nezaposlenost, pa čak i u zemljama Evropske unije i da u toj borbi veoma važna sigurnost koja se nudi investitorima.\nPredsednik SKGO Zoran Perišić kazao je da je pitanje investicija, pitanje ekonomskog opstanka i razvoja Srbije, jer samo investicije mogu da otvore nova radna mesta.\nPrema njegovim rečima, da bi se privuklo što više investitora treba ulagati najviše u infrastrukturu, posebno u obezbedjenje električne infrastrukture.\nPerišić, koji je i gradonačelnik Niša, naveo je i da lokalne firme nisu od konkurencije više zaštićene, već da su pod uticajem faktora koji su van njihove kontrole.\nDirektor Razvojne agencije Srbije Miloš Petrović je kazao da bez većeg priliva investicija nema ni značajnije stope privrednog rasta, potsetivši da je krajem prošle godine usvojen Zakon o ulaganjima, čijom primenom bi trebalo da se obezbede uslovi za efikasniju realizaciju investicija i postizanje pozitivnih efekata u privredi.


Jovanović: Ukoliko se ovako nastavi imaćemo „Topli Do“ i na drugim mestima - Far\nOno što se u ponedeljak desilo na gradilištu mini-hidroelektrane u Toplom Dolu kod Pirota je posledica nepostojanja pravne države, jer kad nje nema narod mora sam da brani ono što mu pripada, izjavio je predstavnik udruženja građana „Odbranimo reke Stare planine“, Aleksandar Jovanović.\nZa svoju slobodu se izborilo 20 stanovnika Toplog Dola, a investitor je išao da se izbori za građevinsku dozvolu koja mu ističe, a koja nije validna, istakao je Jovanović na konferenciji za novinare u Skupštini Srbije.\nOn je objasnio da je sukob u ponedeljak u Toplom Dolu izbio, jer su pripadnici obezbeđenja investitora Dragana Josića građane, ljude od 80 godina, poprskali biber-sprejom.\nUkoliko se ovo nastavi, i nastavi nepoštovanje zakona, imaćemo „Topli Do“ i na drugim mestima, upozorio je Jovanović.\nOn je podsetio da su na slučaju izgradnje mini-hidroelektrana u mestu Rakita kod Babušnice prekršeni svi zakoni i ljudska prava i da su o tome razgovarali sa predsednikom Srbije Aleksandrom Vučićem.\nPodsećamo da je tokom sukoba u kome su učestvovali aktivisti pokreta „Odbranimo reke Stare planine“, meštani Toplog Dola i okolnih sela, radnici i obezbeđenje investitora Dragana Josića, povređeno više osoba sa obe strane, među kojima i sam investitor.\nJosiću je slomljena ruka i on je pomoć potražio u Kliničkom centru u Nišu, a pred medijima je poručio da nikad više neće kročiti ni u Pirot, ni u Topli Do, da je totalno razočaran reakcijom policije i da će je zbog toga tužiti, te da će od države tražiti naknadu za izgubljenu dobit i za nadoknadu štete.\nProtest protiv MHE pod prozorom odbornika Skupštine i gradonačelnika Pirota Peticije, paljevine, zborovi, danonoćna dežurstva, javno obraćanje Vučiću, ali institucije i dalje ćute…. Meštani Toplog Dola sprečili investitora da otvori gradilište VIDEO: Mitić i Panić – Mi nemamo prava da budemo neaktivni, neshvatljiva je mlitava reakcija države\nAktivistiAleksandar JovanovićDragan JosićMeštaniMHEMini hidroelektraneOdbranimo reke Stare planinePirotRekeSukobTopli Do


Elektrana će imati snagu 72,92 megavata, a procenjena vrednost je više od 50 miliona evra, piše Srpskainfo.\nMinistar Đokić je rekao da je planirano da elektarna bude na mreži do 2022. godine i ocenio da je na ovaj način Vlada RS dala izuzetan dobrinos razvoju juga Srpske.\n– Elektrana će od momenta kada bude na mreži konstantno ostvarivati prihode, a od dela prihoda će biti plaćena i koncesiona naknada, od koje će 250.000 evra ići u budžet Trebinja – rekao je Đokić.\nMinistar energetike dodao da je ovaj koncesioni ugovor zaključen na period od 50 godina, što znači da će pola veka Trebinje imati konstantne prihode od rada elektrane, a dva i pi miliona evra će ići u budžet Republike Srpske.\nĐokić je rekao i da će u periodu izgradnje elektrane biti angažovan veliki broj radnika sa ovog područja. On je najavio da će narednog mjeseca početi i gradnja vetroelektrane “Grebak” kod Nevesinja.\nGeneralni direktor ERS Luka Petrović je rekao da je ovo preduzeće isključivo opredeljeno da gradi nove objekte iz obnovljivih izvora, a solarna elektrana “Trebinje jedan” je jedan od takvih objekata.\nOn je naveo da sledi dobijanje urbanističko-tehničkih i lokacijskih uslova i građevinske dozvole.\n– Uradili smo ekološki elaborat i imamo studiju uticaja na životnu sredinu. Očekivati je da u narednih šest meseci dobijemo građevinsku dozvolu i izradimo model za izgradnju kompletne solarne elektrane, što podrazumeva izgradnju i finansiranje solarne elektrane – rekao je generalni direktor ERS.


Na dan inauguracije Vučića SNS organizuje veliki skup – Info Centar Juga\nČlan Predsedništva SNS-a Nebojša Stefanović izjavio je da će ta stranka na dan inauguracije izabranog predsednika Srbije i lidera stranke Aleksandra Vučića organizovati veliki skup kojim će obeležiti taj događaj.\nNebojša Stefanović je to rekao Tanjugu na pitanje da li se zna datum inauguracije izabranog predsednika Aleksandra Vučića i da li će SNS to na neki način obeležiti, ali nije mogao i da precizira datum.\n„Iako ne znamo tačan dan inauguracije budućeg predsednika Srbije Aleksandra Vučića, prijavili smo skupove za više datuma u junu, jer to je važan događaj za našu stranku“ rekao je Stefanović.\nOn je podvukao da je to dan kada žele da obeleže i potvrde većinsku izbornu volju građana Srbije, koju su pokazali na predsedničkim izborima, kada je više od dva miliona birača glasalo za Vučića.\n„Pozvaćemo građane da nam se pridruže, ali se takođe nadamo da tog dana niko neće praviti kontramitinge. Takve stvari nikome neće doneti ništa dobro, kao što nisu ni ranije, pa upravo zato ni Srpska napredna stranka na skupove drugih nije odgovarala kontramitinzima dodao je Stefanović.\nManji pomor ribe u Jablanici


Tepić prozvala Ljajića: Prikrivate osobu i firmu preko koje je izvezeno srpsko oružje u Jermeniju! – Gerila\nGerila > Politika > Tepić prozvala Ljajića: Prikrivate osobu i firmu preko koje je izvezeno srpsko oružje u Jermeniju!\nobjavljeno na Jul. 29, 2020 u 1:07 pm\nOpoziciona poslanica u odlazećem sazivu Skupštine Marinika Tepić pozvala je danas vlasti u Srbiji da ne guraju pod tepih aferu u vezi sa izvozom srpskog oružja u Jermeniju, ocenjujući da je time ugrožena nacionalna bezbednost.\nTepić je na konferenciji za novinare rekla da je izjava ministra trgovine, Rasima Ljajića, da ne može da kaže koja privatna kompanija je dobila dozvolu za izvoz naoružanja u Jermeniju, “neverovatna, jer je Ljajić dozvolu potpisao u ime države, a ne svoje privatno ime”.\n“Ono što se dogodilo ne sme da se gurne pod tepih, jer su ugroženi bezbednost države, građana i nacionalna bezbednost, a zarad privatne ćari Ljajića, njegovog državnog sekretara Stevana Nikčevića i (predsednika Srbije Aleksandar) Vučića, i njihovog omiljenog trgovca oružjem Slobodana Tešića”, rekla je Tepić na konferenciji za novinare.\nTepić je naglasila i da je uputila pismo Ministarstvu trgovine, sa pitanjima na koja traži hitan odgovor, a kojim traži od Ljajića i Nikčevića da, kako je rekla, prestanu da prikrivaju osobu i firmu preko koje je izvezeno srpsko oružje u Jermeniju.\nTepić je rekla da je tražila od Ljajićevog ministarstva da, između ostalog, odgovori kojim je sve privatnim trgovcima dalo dozvolu za izvoz oružja u Jermeniju od 2017. godine, kao i kojim firmama u vlasništvu Slobodana Tešića, ili povezanih sa njim, je od 2017. do danas data dozvola za izvoz oružja u tu zemlju.\nTepić je takođe tražila i odgovor na pitanje za koju vrstu oružja je data dozvola, u kojem obimu i u kojoj ukupnoj vrednosti.\n“Ovo je minimum na koji ministar mora da odgovori. Jer je potpis stavio u naše ime, u ime države”, naglasila je Tepić.\nOna je takođe tražila od ministra trgovine da pojasni i da li je za sve pomenute dozvole dobio i saglasnost Ministarstva spoljnih poslova ili je o tome odlučivala Vlada Srbije, ocenjujući da ako je odlučivala Vlada to je, kako je upozorila, urađeno tajno.\nTepić je pojasnila da “osnovana i opravdana sumnja pada na omiljenog trgovca oružja Vučića – Tešića” i navela da je Tešić sedeo zajedno sa državnom delegacijom i 2013. godine na pregovorima oko oružja sa Libijom.\nTepić je dovela u pitanje i ko sve ima dozvole za izvoz oružja u Srbiji, navodeći da se broj kompanija od 2012. godine do danas popeo na preko 200.\nVlasti Azerbejdžana su 20. jula iznele optužbe da je Srbija, preko teritorije Gruzije, Jermeniji isporučila minobacače i municiju koji su, kako se tvrdi, korišćeni tokom sukoba koji je 12. jula izbio na azerbejdžansko-jermenskoj granici.\nMinistarstvo spoljnih poslova Azerbejdžana zbog je pozvalo na razgovor otpravnicu poslova Ambasade Srbije u toj zemlji Danicu Veinović od koje je, prema rečima zamenika ministra spoljnih poslova Khalafa Khalafova, „zatraženo objašnjenje“ i da Srbija istraži ovaj slučaj.\nDan ranije, 19. jula, navode o prodaji oružja Jermeniji preko Gruzije, objavio je internet portal Haqqin.az, koji je označen kao blizak vlastima Azerbejdžana.\nAntonijević: Stefan Nemanja okrenuće svoju pozadinu satu na Železničkoj stanici!


Tanjug 25. januara 2021. 08:54\nSINGAPUR – Kritičan nedostatak brodskih kontejnera katapultirao je cene kargo transporta i izazvao kašnjenja isporuka robe kupljene u Kini.\nPandemija i neujednačen globalni ekonomski doveli su do ovog problema prvo u Aziji, ali su pogođeni i drugi delovi sveta.\nU decembru su spot cene brodskog kargo transporta skočile 264 posto za rutu od Azije do Severne Evrope u odnosu na godinu dana ranije, prema rečima Mirka Vojcika, menadžera u kompaniji Rezilijans36 za procenu i rešavanje rizika u lancu snabdevanja, prenosi CNBC.\nU poredenju sa martom prošle godine, cene kontejnerskog transporta iz Kine za SAD i Evropu porasle su za 300 odsto, izjavio je Mark Jeger, izvršni direktor kompanije Redvud Logistiks. On navodi da spot cene idu i do približno 6.000 dolara po kontejneru u odnosu na uobičajenu tarifu od 1.200 dolara.\n„Razlog je taj što Kinezi insistiraju na tome da vrate prazne kontejnere u svoju zemlju, pa je američkim izvoznicima teško da obezbede kontejner“, dodao je on, napominjući da se tri od četiri kontejnera „vraćaju prazni“ iz SAD-a u Aziju.